روزاني عوامي آواز (8 ) خميس 12سيپٽمبر 2024ع

تنگواڻي ۾ بدامني، اغوا ۽ ڦر واقعن خلاف جسقم جي سڏ تي شٽر بند هڙتال، ريلي

جعفر آباد روڊ کان وقار ملڪ، ديشي ۽ ٻين جي اڳواڻي ۾ سياسي سماجي اڳواڻن احتجاج ڪيو

پوليس چوڪين مٿان ڏوھاري ڪاھ ڪري اهلڪارن کي شهيدن ڪن ٿا، چونڊيل نمائندن جي بي حسي آهي: وقار ملڪ

بدامني سبب شهر شام ٿيندي ئي ويران ٿي وڃي ٿو، وفاقي حڪومت تحفظ فراهم ڪري

پنوعاقل لڳ نينگر واهه ۾ ٻڏي فوت

ڳوٺ جانڻ ڪورائي واسي فيصل ڪورائي پير ترڪڻ سبب واهه ۾ ڪري پيو

وارثن ڳولا کانپوءِ نينگر جو لاش ڪڍي ورتو، مڙهه گهر پهچڻ تي ڪهرام

پنوعاقل (ن ع آ) پنوعاقل ڀرسان ڳوٺ جانڻ ڪورائي ۾ 8 ورھين جو نينگر فيصل ڪورائي پير ترڪڻ سبب ڪورائي واھ ۾ ٻڏي /ڏسو صفحو 2 ڪالم 2
ويو، وارثن پنھنجي مدد پاڻ تحت ڳولا بعد نينگر کي واھ مان ڪڍي مقامي اسپتال منتقل ڪيو، جتي ڊاڪٽرن پاران فوت ٿيڻ جي تصديق بعد لاش کي وارث گھر کڻائي ويا لاش گھر پھچڻ تي ڪھرام مچي ويو .02

پيرولاشاري جون چار ديهون برسات جي پاڻي هيٺ،ڳوٺاڻا عذاب ۾ مبتلا

ديهه ولھار، ديهه ڀٽارو، ديهه شورڪي، ڳوٺ ماوو ڪولهي، ڳوٺ محرم عمراڻي، ڳوٺ زبير اوٺو مان پاڻي نه نڪتو

برسات جو پاڻي نه نڪرڻ سبب ڳوٺن جا پيرولاشاري، تلهار، ٽنڊو باگو سميت ٻين شهرن سان زميني رابطا ڪٽيل

ڳوٺ سروي ڪرائي برساتي پاڻي نيڪال ڪرائي مڇرمار اسپري ڪرايو وڃي: رهواسين جي گهر

تنگواڻي ( رپورٽ : مھتاب ملڪ ) تنگواڻي ۾ وڌنڌڙ بدامني اغوا،ڦر،چوري وارداتن خلاف جسقم جي سڏ تي شٽر بند ھڙتال ڪري ريلي ڪڍي وئي، شھر مڪمل بند رھيو، جعفرآباد روڊ کان جسقم/ڏسو صفحو 2 ڪالم 3
جي وقار ملڪ،ديشي اعجازملڪ ، صادق ننداڻي، منصور ملڪ جي اڳواڻي ۾ نڪتل ريلي ۾ ايس ٽي پي جي ضلعي صدر اڪرم باجڪاڻي، جيوڻ سبزوئي، غلام حسين، شاهد ملڪ، ايس يو پي جي رحمدل لاشاري،استاد اڳواڻن نياز کوسو، نور خان بکراڻي،عبدالله باجڪاڻي، حافظ محمد يعقوب لاشاري. اصغر ڏاهاڻي ۽ ٻين سياسي سماجي اڳواڻن شھرين،صحافين شرڪت ڪري ريلي ڪڍي، شھر جي ريلوي لائين، ملڪ مارڪيٽ، اسد مارڪيٽ، رھبر چوڪ سميت چوڪ چوراھن جو گشت ڪندي وين ٽرمينل تي ڌرڻو ھنيو، ان موقعي تي اڳواڻن چيو ته ھر روز چوريون،ڦر،اغوا ۽ ڀتا وصولي معمول بڻيل آھي، پوليس چوڪين مٿان ڏوھاري ڪاھ ڪري اهلڪارن کي شهيد ڪن ٿا، چونڊيل نمائندن جي بي حسي جو الميو آھي ته شھيدن جي تڏي تي به لڙي نه آيا،بدامني سبب شھر شام ٿيندي ويران ٿيو وڃي ٿو، صوبائي توڙي وفاقي حڪومت کان گھر ڪئي ته عام شريف شھرين توڙي ڳوٺاڻن کي تحفظ فراھم ڪري رليف ڏنو وڃي.

ڪراچي جي صحافي جي لاڙڪاڻي جي گهر مان3 دفعا چوري، احتجاج

شاھ پنجو لڳ چار ٻار ٻوڏ ۾ ٻڏي ويا، هڪ فوت، ٻين کي بچايو ويو

ڀنڊ ماڙيءَ ۾ چار ٻار ٻوڏ ۾ لڙهي ويا، ھڪ اسدالله پٽ ذوالفقار علي لاکير ٻڏي فوت

علائقي واسين ٽن ٻارڙن کي بچائي ورتو، فوت ٿي ويل نينگر جو لاش گهر پهچڻ تي ماتم

پيرولاشاري(رپورٽ: محمد ميراڻي) برسات کي ڪافي ڏينهن گذري وڃڻ باوجود به يوسي پيرولاشاري جون چار ديهون اڃا تائين مڪمل پاڻي هيٺ، چونڊيل نمائندن پاران مڪمل نظرانداز، ڳوٺاڻا/ڏسو صفحو 2 ڪالم 3
عذاب واري زندگي گذارڻ تي مجبور بڻيل، يوسي پيرولاشاري جي ديهه ولھار، ديهه، ديهہ ڀٽارو، ديهه شورڪي جي ڳوٺن ڳوٺ ماوو ڪولهي، ڳوٺ محرم عمراڻي، ڳوٺ زوبير اوٺو سميت ٻين ڪيترن ئي ڳوٺن جا پيرولاشاري، تلهار، ٽنڊو باگو سميت ٻين شهرن سان زميني رابطا ڪٽيل آهن، جڏهن ته گهرن اندر برسات جو گندو پاڻي ڪافي ڏينهن بيهڻ ڪري مڇرن جو آزار وڌي ويو آهي، اسڪول تي ٻارن جو اچڻ جو تعداد گهٽ ٿي ويو. ڳوٺاڻن مولوي سائين تاج محمد سٺيار، خوشي عمراڻي، جملعو ڪولهي، ابراهيم ملاح ۽ ٻين عوامي آواز کي ٻڌايو ته برسات کي ڪافي ڏينهن گذري وڃڻ باوجود به اسان جي گهرن ۽ رستن تي بيٺل پاڻي نيڪال نه ڪرائي ڏنو ويو آهي، اسان جو تيار ٿيل ساريالي فصل سميت اسان جا ڳوٺ پاڻي ۾ ٻڏل آهن، ڪنهن به چونڊيل نمائندي اسان جي سار ناهي لڌي، هنن ٻڌايو ته گندو پاڻي گهڻا ڏينهن بيهڻ ڪري مختلف بيماريون مليريا، الٽي، جلاب، گيسٽرو، پيٽ جو سور ۽ ٻيون بيمارين ٿيڻ لگيون آھين، جنهن سبب پريشاني واري زندگي گذاري رهيا آهيون. هنن ايم پي اي مير الله بخش ٽالپر، ايم اين مير غلام علي ٽالپر، يوسي چيئرمين سائين امام علي شاھ، ڊي سي بدين ۽ ٻين وس وارن کان مطالبو ڪندي چيو ته اسان جا ڳوٺ سروي ڪرائي ڳوٺن مان برساتي پاڻي نيڪال ڪرائي مڇرمار اسپري ڪرايو وڃي.

ڊگهڙي ۾ 2 منشيات فروش گرفتار، شراب ۽ چرس هٿ

تنگواڻي: بدامني، اغُوا ۽ ڦر واقعن خلاف شٽربند هڙتال سبب دڪان بند پيل آهن

سنڌ کي هٿ سان منشيات جو ڳڙهه بڻايو ويو آهي: اياز پليجو

سڄي سنڌ ۾ ايم اين اي ۽ ايم پي اي جي مرضي جا آفيسر مقرر آهن

ڪراچي ( رپورٽر) روزاني عوامي آواز ڪراچي جي سينئر صحافي، ڪراچي پريس ڪلب، ڪراچي يونين آف جرنلسٽ جي اڳوڻي عهديدار، پاڪستان آرٽ ڪائونسل جي ميمبر ۽ ليکڪ ذوالفقار راڄپر جي دڙي ٿاڻي جي حد لاڙڪاڻي شهر ۾ هڪ ئي سال ۾ ٽي دفعا ٿيل چوري لاڙڪاڻو پوليس واپس ڪرائڻ ۽ ڏوهارين /ڏسو صفحو 2 ڪالم 8
کي گرفتار نه ڪري سگهي آهي. تازو مهينو اڳ سندس هڪ دفعو ٻيهر ڏينهن ڏٺي جو جڏهن گهٽي ۾ پاڙي وارن ۽ رستي ويندڙن جي اچ وڃ هئي ته چور سندس گهر جو تالو ڀڃي پاڻي جو موٽر ۽ ٻيو سامان چوري ڪري. ان حوالي سان صحافي ذوالفقار راڄپر چيو آهي ته دڙي ٿاڻي جي حد ۾ حد کان وڌيڪ نشي واپرائڻ ۽ وڪڻڻ جو ڪاروبار هلي رهيو آهي. هن ڊي آئي جي ايس ايس پي لاڙڪاڻو کان مطالبو ڪيو آهي ته هن جي گهر جي چوري ۾ ملوث چورن کي پڪڙڻ ۽ چوري ٿيل سامان واپس ڪرائڻ لاءِ مارڪيٽ ٿاڻي جي ايس ايڇ او سرتاج جاگيراڻي مٿان هن ڪيس جي ذميواري رکي وڃي.

محرابپور ۾ بينظير جي پئسن مان ڪٽوتي، 2 ڊوائيز هولڊر گرفتار

پ پ حڪومت ڪرپشن کانپوءِ منشيات کي ڪاروبار بڻائي ڇڏيو آھي

حيدرآباد ( پ ر ) قومي عوامي تحريڪ جي سربراھ اياز لطيف پليجي چيو آھي ته سنڌ کي ھٿ وٺي منشيات جو ڳڙھ بنايو ويو آھي./ڏسو صفحو 2 ڪالم 2
شھرن کان وٺي ڳوٺن تائين منشيات فروشن جي نيٽورڪ کي مضبوط ڪيو ويو آھي، سڄي سنڌ ۾ وزيرن، اين پي ايز، ايم اين ايز، سردارن ۽ وڏيرن جي مرضي جا پوليس آفيسر مقرر آھن، پيپلز پارٽي حڪومت ڪرپشن کانپوءِ منشيات کي ڪاروبار بنائي ڇڏيو آھي، نوجوان نسل کي علم، سياست ۽ ميرٽ کان روڪڻ لاءِ منشيات جو عادي بنايو پيو وڃي، اياز لطيف پليجي چيو ته وفاقي حڪومت کي سنڌ جا ماڻھو نه پر وسيلا گھرجن. سنڌ کي ترقي ۽ تعليم کان پري رکڻ واري پاليسي تي عمل ڪيو پيو وڃي، سنڌ ۾ سڀ کان وڌيڪ هيپاٽائيٽس جي بيماري آھي، اسڪولن جا چاپڙ ڪري پون ٿا. جيڪو روڊ ٺھي ٿو ھو 6 مھينا به نٿو ھلي.

محرابپور (ن ع آ) محرابپور ۾ ھلندڙ بينظير انڪم سپورٽ پروگرام جي آيل قسط،جيڪا مونو ٽيڪنيڪل ڪاليج/ڏسو صفحو 2 ڪالم 7 محرابپور م ھلندڙ سينٽر تي محرابپور پوليس ڪارروائي ڪري ٻن ڊوائيز اينجنٽن جاويد گراماڻي ۽ گلزار راڄپر کي گرفتار ڪري ورتو. ھڪ جوابدار فرار ٿي وڃڻ م ڪامياب گرفتار ٿيل جوابدارن وٽان 16 شناختي ڪارڊ ھٿ سندن مٿان گناھ نمبر 284/24 تحت ڪيس داخل ڪري کين جيل موڪليو ويو، جڏھن ته ڊوائيز وارا عورتن جي آيل پئسن مان ھڪ ھزار کان 2 ھزار ڪٽوتي ڪري رھيا ھئا.

ٺٽي ڀرسان 2 ٻارڙيون ٻوڏ جي پاڻي ۾ ٻڏي ويون، هڪ فوت، ٻي بيهوش حالت ۾ هٿ

ڪچي جي علائقي فقير جي ڳوٺ واسي نينگريون مسڪان جاکرو ۽ شاهده جاکرو ٻوڏ جي بيٺل پاڻي ۾ ٻڏي ويون

هڪ ٻارڙي مسڪان ڌيءَ بهرام جاکرو ٻڏي فوت ٿي وئي، شاهده جاکرو کي بيهوشي حالت ۾ اسپتال منتقل ڪيو ويو

فوتي ٻارڙي جو مڙهه گهر پهچڻ تي ڪهرام مچي ويو، جنازي نماز کانپوءِ مٽي ماءُ حوالي، ڳوٺ ۾ سوڳ جي لهر ڇانيل

ٺٽو(ڊر) ٺٽي لڳ فقير جي ڳوٺ جي رھواسي جاکرا برادري جون 2 نينگريون مسڪان ڌيءَ بھرام جاکرو ۽ شاھدہ ڌيءَ شريف جاکرو ڪچي واري علائقي ۾ سنڌو درياهه جي بيٺل ٻوڏ واري پاڻي ۾ اوچتو ڪري /ڏسو صفحو 2 ڪالم 3
بڏي ويون، جن مان ھڪ نياڻي مسڪان ڌيءَ بھرام جاکرو ٻڏي فوت ٿي ويئي، جڏھن ٻئي نينگري شاھده ڌيءَ شريف جاکرو کي نيم بيھوشي واري حالت ۾ پاڻي مان ڪڍي سول اسپتال مڪلي پھچايو ويو آھي، جتي سندس علاج جاري آھي، ٻئي طرف ٻڏي ويل نياڻي مسڪان جو پڻ لاش پاڻي مان ڪڍي گھر پھچڻ تي گھر ۾ ڪھرام مچي ويو، کيس اباڻي قبرستان ۾ مٽي ماءُ حوالي ڪيو ويو.02

خيرپور ۾ بيواهه جو ڏير خلاف احتجاج، جنسي زيادتي جو الزام

بيواهه بي بي خاتون پنهنجي امڙ ۽ ٽن ٻارڙن گڏجي پريس ڪلب پهتي

ڏوڪري لڳ 2 ٻار راند ڪندي ناري
۾ ڪري پيا، ڳوٺاڻن بچائي ورتو

ڏير گل چند اوڏ جي ظلم جو نوٽيس وٺي انصاف ۽ تحفظ فراهم ڪيو وڃي: عورت

خيرپور ( س ر ) هندو برادري جي بيواهه عورت بي بي خاتون زال مرحوم رميش ڪمار اوڏ پنهنجي امڙ سرداران ۽ ٽن معصوم/ڏسو صفحو 2 ڪالم 1
ٻارڙن بي ثمرن، ڪلپنا ديوي، منوچ ڪمار سان گڏجي احتجاج ڪندي چيو ته 2 سال اڳ بي بي خاتون اوڏ جو مڙس فوت ٿي ويو، جنهن بعد رميش جي وڏي ڀاء 55 سالن جي گل چند اوڏ ٻين جوابدارن سن گڏجي بيواهه ڀاڄائي جي گهر م داخل ٿي گهر جو سمورو سامان، سونا زيور ۽ ٽي معصوم ٻار پير جو ڳوٺ کڻي ويو، جنهن بعد بي بي خاتون جڏھن ظالم ڏير کان يرغمال بڻيل اولاد جي گهر ڪئي ته گل چند کيس بليڪ ميل ڪري جنسي زيادتي جو نشانو بڻايو ۽ لڳاتار جنسي زيادتي ڪندو رهيو، جنھن جي شڪايت بي بي خاتون پنهنجي مائٽن کي ڪئي جن اواز اٿارڻ جي ڪوشش ڪئي ته گل چند اوڏ پوليس جي معرفت کين چوري جا ڪوڙا الزام مڙهي حراسان ڪيو، هاڻي تشدد، ظلم کان تنگ ٿي وجهه وٺي گل چند جي گهر مان ڀڃي ماءَ وٽ آئي اهيان، پر جوابدار ڌر ڪوڙا ڪيس داخل ڪرائڻ، قتل ڪرائڻ، سخت نتيجا ڀوڳڻ جون ڌمڪيون پيا ڏين، هنن مطالبو ڪيو ته واقعي جو نوٽيس وٺي انصاف ۽ تحفظ فراهم ڪيو وڃي.

احسان شيخ جي قتل ڪيس ۾ ڪاميابي ملي آهي: ڊي ايس پي

مک جوابدار ماجد ميمڻ اعتراف ڪيو ته هو ناجائز لاڳاپا رکڻ لاءِ تنگ ڪندو هو

مقتول ڪنهن سان به گهمڻ نه ڏيندو هو، تنگ ٿي اهو قدم کنيو

خيرپور ( ڊر )4 ڏينھن اڳ نوجوان تي سندس دوستن پاران تشدد ڪري تذليل ڪرڻ بعد سندس لاش ميرواھ ڪئنال ۾ اُڇلائڻ وارو /ڏسو صفحو 2 ڪالم 1
مامرو پوليس واقعي جو ڪيس بي سيڪشن ٿاڻي تي داخل ڪري ڇڏيو، ڊي ايس پي سٽي خيرپور فراز ميتلو جي پنھنجي ٽيم سان گڏ ھنگامي پريس ڪانفرنس، ان موقعي تي ڊي ايس پي سٽي فراز ميتلو پريس ڪانفرنس کي خطاب ڪندي چيوته خيرپور پوليس کي نوجوان احسان شيخ جي قتل واري ڪيس ۾ اھم ڪاميابي ملي آھي ته نوجوان احسان شيخ کي اغوا ڪرڻ بعد کيس تشدد ۽ تذليل جو نشانو بڻائي کيس قتل ڪيو ويو ھو، واقعي جو مک جوابدار ماجد ميمڻ آھي، جنھن اعتراف ڪندي چيو آھي ته مقتول احسان شيخ ساڻنس ناجائز لاڳاپا رکڻ لاءِ زور ڀريندو آھي ۽ ڪنھن ٻئي سان گھمڻ به نه ڏيندو ھو جنھن تان تنگ اچي ھن اھڙو قدم کنيو، جڏھن ته جوابدار ماجد ميمڻ سان گڏ عابد سومرو جيڪو پوليس اھلڪار آھي، سليم پلھه جيڪو درزي آھي ۽ شاھد شيخ جيڪو پٽاٽن جي چپس کپائيندڙ ھو اھي به جوابدار آھن.

کپرو عدالت قتل ڪيس ۾ملوث جوابدار کي 25 سال سزا ٻڌائي ڇڏي

کپرو(ن ع آ) ايڊيشنل سيشن ڪورٽ کپرو ۾ ايڊيشنل سيشن جج علم الدين جانوري نوجوان زمان بوزدار کي واصل بوزدار گوليون ھڻي قتل ڪيو ھو جنھن جو کپرو ٿاڻي تي مقتول جي ڀاء جي فرياد تي ڪيس/ڏسو صفحو 2 ڪالم 1
داخل ھو 3 سال اڳ۾ نوجوان زمان بوزدار کي گوليون ھڻي قتل ڪيو ھو جنھن جي اڄ پيشي ھئي جوابدار واصل بوزدار کي ايڊيشنل سيشن جج علم الدين جانوري فيصلو ٻڌايو ته جوابدار واصل بوزدار کي 25 سال قيد ۽ 2 لک روپيه ڏنڊ جي سزا ٻڌائي جڏھن ته غير قانوني ھٿيار رکڻ جي ڪيس ۾ 7 سال قيد جي سزا ٻڌائي ڇڏي جڏھن ته ڪيس ۾ عرس بوزدار تي ڏوھ ثابت نه ٿي۾ تي کيس باعزت بري ڪري ڇڏيو جڏھن ته جوابدار واصل بوزدار کي جيل حوالي ڪري ڇڏيو.

ڏوڪري (ن ع آ) ڏوڪري ڀرسان ڳوٺ خير محمد جهتيال ۾ پاڻي جي ناري ۾ ٻه معصوم ٻارڙا راند کيڏندي لهي ويا، ڳوٺاڻا پاران ٻارڙن کي پاڻي جي ناري مان ڪڍي جان بچائي ورتي، اسپتال منتقل ڪيو ويو/ڏسو صفحو 2 ڪالم 1
ڏوڪري ڀرسان ڳوٺ خير محمد جهتيال ۾ ٻه معصوم ٻارڙا 6 ورهين جو نعمان جهتيال ۽ 5 ورهين جي يسرا جهتيال راند کيڏي رهيا هئا ته بال پاڻي جي ناري ۾ ڪري پيو جنهن کي ڪڍڻ لاءِ پاڻي ۾ لهي ويا جنهن دوران ٻڏڻ لڳا ته ڳوٺاڻن معصوم ٻارڙن کي ٻڏڻ کان بچائي جان بچائي ورتي آهي معصوم ٻارڙن کي ڏوڪري اسپتال آندو ويو جتي علاج هلندڙ آهي. هوڏانهن معصوم ٻارڙن جي وارث جاويد جهتيال جو چوڻ هو ته راند کيڏي رهيا هئا ته بال پاڻي جي ناري ۾ ڪري پيو جنهن کي ڪڍڻ لاءِ پاڻي ۾ لٿا. هن وڌيڪ چيو ته پاڻي جي ناري ۾ ٻڏي رهيا هئا ته اسان کين ڏسي بچائي ورتو آهي ۽ ڏوڪري اسپتال علاج لاءِ کڻائي آيا آھيون

ڪي اين شاهه ۾ معمولي ڳالهه تان جهيڙو، عورت سميت 5 ڄڻا زخمي

خيرپور ناٿن شاهه(ن ع آ) ڪي اين شاهه ۾ حسنين سٽي جي رھواسين ڪولاچي ۽ کوھارا برادري جي ٻن ڌرين ۾ جھيڙو ٿي پيو، فائرنگ سبب اسد علي، قربان علي، جمن علي، عمران سميت عورت مسمات زيبل زخمي ٿي پيا آهن،زخمين کي تعلقه اسپتال ڪي اين شاهه پهچايو ويو آهي، جتي ڊاڪٽر عملي پاران طبي امداد ڏئي مسمات /ڏسو صفحو 2 ڪالم 7
زيبل، اسد علي، عمران علي کي لاڙڪاڻي اسپتال منتقل ڪيو ويو آھي، پوليس موجب جهيڙو معمولي ڳالهھ تان ٿيو آھي، وڌيڪ جانچ ڪري رھيا آھيون.

کوسڪي ڀرسان ڳوٺاڻا جنازو به برساتي پاڻي مان گذارڻ تي مجبور، وڊيو وائرل، احتجاج

يوسي سعيد خان ڀرڳڙي جي ڳوٺ گهنور ملاح جي رهواسين جو يوسي چيئرمين خلاف احتجاج

فوري طور تي نوٽيس وٺي ڳوٺ مان برساتي پاڻي نيڪال ڪرائي ڏنو وڃي: مظاهرو ڪندڙ

کوسڪي: ڳوٺاڻا جنازي کي برساتي پاڻي مان گذر ڪري ويندي

کوسڪي (ن ع آ) کوسڪي شهر لڳ ڳوٺ گهنور ملاح جي گهرن مان بيٺل برساتي پاڻي نيڪال نه ٿيو ڳوٺاڻن کي جنازو به برساتي پاڻي مان کڻي وڃڻو پيو ويڊيو وائرل يوسي سعيد خان ڀرڳڙي جي چيئرمين سارنگ ڀرڳڙي خلاف دانهندي چيو ته اسان جي گهرن م گوڏي جيڏو گندو برساتي پاڻي بيٺل آهي يوسي چيئرمين جي آفيس جا چڪر ڪاٽي ٿڪي پيا آهيون ڪير ٻڌڻ لاءِ تيار ڪونهي هنن چيو ته اسان ڳوٺ م جنازو به قبرستان کڻي وڃڻ لاءِ رستو نه /ڏسو صفحو 2 ڪالم 6
هيو جنازو به گوڏي جيڏي پاڻي مان کڻي وڃڻو پيو هنن چيو ته رين ايمرجنسي لاڳو سميت يوسي جو ڏھ لک مهانا بجيٽ هجڻ باوجود يوسي چيئرمين ڳوٺ مان برساتي پاڻي نيڪال نٿو ڪرائي ڏي ڳوٺاڻن اعلي اختيارين کان مطالبو ڪندي چيو آهي ته نوٽيس وٺي اسان جي ڳوٺ مان برساتي پاڻي نيڪال ڪرائي ڏنو وڃي.

ميھڙ(ن ع آ(ميھڙ تعلقي جي ڪچي واري علائقي شاھ پنجو سلطان لڳ ڀنڊ ماڙيءَ ۾ چار ٻارڙا دريائي ٻوڏ ۾ ٻڏي ويا علائقي/ڏسو صفحو 2 ڪالم 3
واسين ٽن ڄڻن کي بچائي ورتو ۽ ھڪ ڄڻو 14 ورھين جو نينگر اسدالله پٽ ذوالفقار علي لاکير ٻوڏ جي پاڻيءَ ۾ ٻڏي فوت ٿي ويو آھي پوليس ۽ وارثن موجب ته ڪچي جي علائقي ڀنڊ ماڙيءَ ۾ آيل درياءُ جي ٻوڏ واري پاڻي ۾ وھندڙ واھڙ ۾ علائقي جا چار ٻار وھنجي رھيا ھئا تہ پاڻي وڏو ھئڻ سبب ٻارڙا ٻڏڻ لڳا اطلاع تي علائقي واسين پھچي ٽن ٻارڙن کي بچائي ورتو ۽ 14 ورھين جو نوجوان اسدالله لاکير ٻڏي ويو جڏھن تہ اڌ ڪلاڪ ڳولھا بعد نوجوان کي بيهوشي واري حالت ۾ ٻاھر ڪڍي مقامي اسپتال پھچايو جتي ڊاڪٽرن نوجوان جي فوت ٿيڻ جي تصديق ڪئي آھي ھوڏانھن فوتي نوجوان جو لاش گھر پهچڻ بعد گھر ۾ روڄ راڙو مچي ويو ۽ ڳوٺ ۾ سوڳ وارو ماحول ڇانئجي ويو آھي.

گهوٽڪي ۾ بدامني، ڏينهن ڏٺي جو 2 وارداتون

ڏيوري روڊ ۽ ٽنڊو ڦاٽڪ وٽان ڦورو عبدالرحمان ۽ توحيد کان موٽرسائيڪلون ڦري ويا

ٻنهي وارداتن جو ٿاڻي تي اطلاع، پوليس ڪک ڀڃي ٻيڻو نه ڪيو، متاثر پريشان

گھوٽڪي (ت ر ) گھوٽڪي مان شھر مان امن جو پکي اڏامي ويو موٽر سائيڪل جي چوري ۽ اسٽريٽ ڪرائيم ۾ واڌ گھوٽڪي/ڏسو صفحو 2 ڪالم 2
جي ڏيوري روڊ تان ڏينھن ڏٺي جو عبدالرحمان ولد ذوالفقار سميجو ۽ ٽنڊو ڦاٽڪ وٽان نوجوان توحيد ڪولاچي مٿان ھٿياربند تشدد ڪري روڪ رقم موبائل فون ھٿيارن جي زور تي ڦر ڪري فرار ٿي ويا، اھڙو اطلاع اي سيڪشن ٿاڻي تي ڪيو ويو پوليس ڦورن خلاف ڪابه ڪارروائي نه ڪئي، شھر ۾ وڌندڙ بدامني سبب شھري پريشاني جو شڪار بڻيل آهن، اي سيڪشن ٿاڻي گھوٽڪي جو ايس ايڇ بدلي ٿيڻ بعد اڃا تائين ڪو نئون ايس ايڇ مقرر نه ٿي سگھيو آھي، بغير ايس ايڇ او جي اي سيڪشن ٿاڻو ڪيترن ڏينھن کان منشي ۽ پوليس اھلڪار ھلائي رھيا آھن .02

گلشن معمار ويجهو شاهاڻي برادري جي گهرن تي حملو، 8 ڄڻا رتورت

مري برادري جي ماڻهن ٻن نينگرن سميت موندر شاهاڻي ۽ ٻين کي زخمي ڪيو

واقعي جي ايف آءِ آر داخل هجڻ جي باوجود گرفتاري عمل ۾ نه آئي، جوابدار فرار

گڏاپ ( ن ع آ ) گڏاپ گلشن معمار ٿاڻي جي حد ۾ جوابدارن حملو ڪري شاهاڻي برادري جي ٻن نينگرن سميت 8ڄڻن کي رتورت /ڏسو صفحو 2 ڪالم 1
ڪري ڇڏيو ، دڪان تي ويٺل موندر شاهاڻي تي مري برادري جي 20 کان مٿي ماڻهن ڏنڊن ۽ ڪهاڙين سان حملو ڪري ٻن نينگرن سميت 8 ڄڻن کي رتورت ڪيو، زخمين ۾ موندر شاهاڻي، اختيار علي، جانب عبدلحڪيم 13 ورهين جو سيف الدين 10 سالن جو مزمل ۽ ٻيا شامل آهن، اطلاع ملڻ تي پوليس پهچي زخمين کي اسپتال کڻائي وئي، واقعي بابت زخمي موندر شاهاڻي ٻڌايو ته اسان جو ڇوڪرو پنچر واري وٽ گاڏي ٺهرائي رهيو هو ته اتي مري برادري جي نوجوانن کيس بيٺل موٽرسائيڪل سان موٽرسائيڪل ٽڪرائي جنهن تي منهن ماري ٿي بعد ۾ جوابدارن اسان تي حملو ڪري ڏنو.

ٺٽي ۾ قتل ٿيل واپاري جو ڪيس داخل، 2 جوابدار گرفتار

مڪلي پوليس ٻن جوابدارن پيار علي ۽ علي رضا بروهي کي گرفتار ڪري ورتو

واپاري رضوان سمون جي قتل ۾ ملوث ٻيا جوابدار به جلد پڪڙ ۾ ايندا: پوليس

ٺٽو (ڊر) ٺٽي لڳ 3 ڏينهن اڳ بيدردي سان قتل ٿي ويل مال جي واپاري نوجوان رِضوان سمون جي قتل ۾ ملوث 2 جوابدارن /ڏسو صفحو 2 ڪالم 2
کي پوليس گرفتار ڪري ورتو، مڪلي ٿاڻي تي مقتول رضوان سمون جي والد رضا محمد سمون جي فرياد تي ٻن ڄاتل جوابدارن پيار علي بروھي ۽ علي رضا بروھي رھندڙ لڳ ھاءِ اسڪول ٺٽو ۽ ٻن اڻڄاتل جوابدارن مٿان ڪيس داخل ڪرايو ويو آھي، جنھن کانپوءِ مڪلي پوليس ٻن جوابدارن پيار علي بروھي ۽ علي رضا بروھي کي گرفتار ڪري رھيل ٻن اڻڄاتل جوابدارن جي به ڳولا جاري ڪري ڇڏي آھي، آخري اطلاعن تائين رھيل ٻه جوابدار گرفتار ٿي نه سگھيا ھئا، مڪلي پوليس موجب جانچ جاري آھي، جلد رھيل ٻين جوابدارن کي پڻ گرفتار ڪري بيدردي سان قتل ٿي ويل رضوان سمون جي خون سان انصاف ڪرايو ويندو.02

ڪراچي مان کنڀيل مورو واسي ٻن نوجوانن جو پتو نه پيو

بااثرن جي چرچ تي کنڀي گم ڪيل سلطان خان ۽ رياض عالماڻي جا وارث سخت پريشان

گرفتار ڪيل نوجوانن کي ڪجهه به ٿيو ته ذميوار مٽياري پوليس هوندي: وارثن جو چتاءُ

مٽياري (ت ر) 6 ڏينهن اڳ ۾مٽياري ضلعي جي ٿاڻن هالا، نيوسعيدآباد جي اٽالن مورو جي ٻن نوجوانن سلطان خان ۽رياض /ڏسو صفحو 2 ڪالم 2
علي عالماڻي کي کنڀي گم ڪيو هو، ان ڏس ۾ نينگرن جي چاچي ايڊووڪيٽ گلزار علي عالماڻي چيو آهي ته منهنجي ڀائٽي رياض علي ۽ سالي سلطان خان عالماڻي کي هالا، نيوسعيدآباد پوليس گرفتار ڪري گم ڇڏيو آهي، خدشو آهي ته ڪوڙو مقابلو ڄاڻائي کين قتل ڪيو ويندو. هوڏانهن مشهور شاعره شبانه عالماڻي پڻ سندس ويجهي عزيز ۽ڀائٽي کي پوليس پاران بااثرن جي چرچ تي کنڀي گم ڪرڻ جي سوشل ميڊيا تي تصديق ڪئي آهي، جنهن ۾هن چيو آهي ته منهنجي ڀاءُ ۽ڀائٽي کي پوليس بااثرن جي ونگار وهندي گرفتار ڪري گم ڪيو آهي، گرفتار ڪيلن کي ڪجهه به ٿيو ته ان جي ذميواري مٽياري پوليس تي هوندي.02

مٽياري: کنڀيل مورو واسي نوجوانن جون تصويرون

ڀٽ شاهه درگاهه تي نامعلوم عورت تازو ڄاول ٻار رکي گم، فوٽيجز هٿ

معصوم ٻار جو لاش ڏسي زائرين پوليس کي اطلاع ڪيو، وارثن نه ملڻ تي ايڌي حوالي

ڀٽ شاهه ( رپورٽ: ارشاد علي ٻگھيو ) ڀٽائي جي درگاهه تي تازو ڄاول ٻار لاوارث حالت ۾ هٿ آيو، تازي ڄاول ٻار کي ڇڏي ويندڙ /ڏسو صفحو 2 ڪالم 2
عورت جا سي سي ٽي وي فوٽيجز هٿ ڪيا ويا، معصوم ٻار کي زائرينن لاوارث حالت ۾ پيل ڏسي پوليس کي اطلاع ڏنو، اوقاف ملازمن ۽ پوليس پهچي تازي ڄاول ٻارڙي کي پنهنجي تحويل ۾ وٺي ڇڏيو، ڳولا باوجود ٻار جو ڪو وارث ۽ اها عورت هٿ اچي نه سگهي آهي، درگاھ تي لڳل سي سي ٽي وي ڪئميرائن مان ٻار کي درگاهه ۾ کڻي داخل ٿيندڙ عورت جا فوٽيجز به هٿ ملي ويا، ٻار جو ڪو وارث نه مليو ته جنهن کي ايڌي سينٽر حوالي ڪيو ويو.

بڊاڻي ۾ برساتي پاڻي نيڪال نه ٿيڻ خلاف ڳوٺاڻن جو مظاهرو

10ڏينهن کان ڳوٺن ۾ 2 کان 3 فوٽ پاڻي بيٺل آهي، انتظاميا ڪو تحرڪ ناهي ورتو

ڳوٺن ۽ فصلن ۾ بيٺل پاڻي نيڪال ڪرائي پريشاني ختم ڪئي وڃي: ارباب ڇڄڻ ۽ ٻيا

بڊاڻي (ن ع آ) بڊاڻي لڳ ڳوٺ ٻيلو خان ڇڄڻ ۽ ڳوٺ مولوي ڌڙو ڇڄڻ ۾ 10 ڏينهن اڳ واري ٿيل برسات تباهي مچائي ڇڏي، 10 ڏينهن گذرڻ باوجود انتظاميا طرفان برسات جو پاڻي نيڪال نه ٿيڻ خلاف ڳوٺاڻن حاجي ارباب ڇڄڻ، محب خان ملڪ، رمضان ثناءُالله، مراد علي ۽ ٻين احتجاجي مظاهرو ڪندي دانهيندي چيو ته 10 ڏينهن اڳ ٿيل برساتي پاڻي/ڏسو صفحو 2 ڪالم 1
ڳوٺن زمينن ۾ ٻھ کان ٽي فوٽ بهيجي ويو آھي پر انتظاميا هن وقت تائين اسان جي سار سنڀال نه لڌي آھي، اسان جو لکين روپين جو فصل به برساتي پاڻي ۾ ٻڏي ويو آھي ۽ اسان جي گهرن ۽ رستن ۾ به پاڻي بيٺل آھي، اسان ڊي سي ڪشمور کي اپيل ڪيون ٿا ته ٽيم کي موڪلي اسان جي ڳوٺن ۽ فصلن ۾ بيٺل برساتي پاڻي نيڪال ڪري اسان جي پريشاني ختم ڪئي وڃي.02

ڊگھڙي (ن ع آ) ايس ايڇ او ڊگھڙي سليم سراج سمون جون ٻه ڌار ڌار ڪارروايون منشيات گرفتار چرس ۽ ديسي شراب برآمد /ڏسو صفحو 2 ڪالم 1
ڪري مٿن ڪيس داخل ڪري ڇڏيو، ڊگھڙي شهر جي انورآباد ڪالوني جي رهواسي خادم حسين ولد شفيع محمد ڪپري کي ڀوڻ اسٽاپ تان گرفتار ڪري سندس قبضي مان ڏھ ليٽر ديسي شراب برآمد ڪري مٿس منشيات ايڪٽ تحت ڪيس داخل ڪري کيس لاڪپ حوالي ڪري ڇڏيو، ٻئي طرف الله آباد ڪالوني جي رهواسي محمد حفيظ ولد محمد رفيق راجپوت کي گرفتار ڪري سندس قبضي مان 75گرام چرس برآمد ڪري منشيات ايڪٽ تحت ڪيس داخل ڪري لاڪپ حوالي ڪري ڇڏيو.02

پيرو لاشاري: انتظاميا جي نااهلي سبب برساتي پاڻي علائقي ۾ بيٺل نظر ايندي

گهوٽڪي ويجهو اغوا ڪيل پورهيت بازياب، وارثن پاران تصديق

ڳوٺ لالو والي مان اغوا ٿي ويل پورھيت خادم مگسي راڄوڻي ڪوشش بعد بازياب

گھوٽڪي پوليس راڄوڻي ڪوشش بعد بازياب ڪري نادر خان مگسي حوالي ڪري ڇڏيو: ذريعا

گھوٽڪي( ن ع آ) 23 ڏينهن اڳ اغوا ٿيل مغوي خادم حسين مگسي راجوڻي ڪوششن بعد بازياب وارثن پاران تصديق خبر/ڏسو صفحو 2 ڪالم 8
موجب گھوٽڪي جي حسين ٻيلي ڳوٺ لالو والي مان 23 ڏينھن اڳ اغوا ٿي ويل پورھيت کي گھوٽڪي پوليس راڄوڻي ڪوشش بعد بازياب ڪري شھدادڪوٽ مير نادر خان مگسي حوالي ڪري ڇڏيو رابطو ڪرڻ تي سندس مامي شھبان مگسي عوامي آواز اخبار پاران مغوي جي بازيابي لاء خبرون شائع ڪرڻ شڪريو ادا ڪندي چيو ته خادم مگسي بازياب ٿي ويو آھي اھڙو اطلاع اسان کي ايس ايس پي آفيس مان مليو آھي خادم مگسي جي بازيابي گھوٽڪي پوليس پريس ڪانفرنس ڪري ظاھر ڪندي اھم ذريعن مطابق خادم مگسي جي بازيابي جي تصديق ڪري ڇڏي آھي.

سنڌ سرڪار ڳوٺن کي بنيادي سهولتن ڏئي، سڪرنڊ ۾ ڳوٺاڻن پاران پوليو مهم جو بائيڪاٽ

تعلقي جي ٻن ڳوٺن راشد آباد ۽ رمضان انڙ جي رهواسين مهم جو بائيڪاٽ، ڦڙا پيارڻ کان انڪار

فيصلو ڪيو آهي ته جائز مطالبن جي مڃتا تائين پوليو مهم جو بائيڪاٽ جاري رکيو ويندو: ڳوٺاڻا

ڳوٺاڻن پاران ڪيل بائيڪاٽ غيرقانوني آهي،مطالبا جائز آهن، پر چونڊيل نمائندا موجود آهن: ڊي ايڇ او

سڪرنڊ ( رپورٽ : راج ڪماراوڏ ) سڪرنڊ تعلقي جي ٻن ڳوٺن راشدا آباد ۽ رمضان انڙ جي رھواسين پاران سنڌ سرڪار پاران ڳوٺن کي بنيادي سھولتون نه ڏيڻ خلاف قومي مھم پوليو کان بائيڪاٽ ڪري ڇڏيو. جنھن سبب سوين معصوم ٻارڙن جو مستقبل داءُ لڳل ھليٿ کاتي پاران ڊي ايڇ او اسدالله ڏاھري ۽ اي سي سڪرنڊ راجا رميز پاران ڳوٺاڻن سان ڳالھيون بنا نتجي ختم ڳوٺاڻن جو معصوم ٻارڙن سان گڏ نورمحمد، عبدالواحد خاصخيلي ، غلام رسول ماڇي، راھب جي اڳواڻي ۾ احتجاج ان موقعي تي هن چيو ته ھيلٿ کاتي پاران ھن مھل تائين اسان جي ڳوٺن ۾ صحت جون بنيادي ضرورتون پوريون ناھن ڪيون، ايتري قدر جو اسان جي ڳوٺ ۾ ارڙي جي بچاءَ لاءِ ڪابه ويڪسين ناهي ڪئي وئي ۽ چونڊيل نمائندن پاران پڻ نظر انداز ڪندي ڳوٺن ۾ ترقياتي ڪم ناھن ڪرايا ويا، جائز مطالبن جي مڃتا تائين پوليو مهم جو بائيڪاٽ جاري رکيو ويندو ٻئي پاسي ڊي ايڇ او ھليٿ شھيد بينظير آباد اسدالله ڏاھري ۽ اي سي سڪرنڊ راجا رميز ميڊيا سان ڳالھائيندي چيو آهي ته ڳوٺاڻن پاران ڪيل بائيڪاٽ غيرقانوني آهي، سندن پاران ڪيل مطالبا توڙي جو جائز آھن، پر انھن جي حل لاءِ تڪ جا چونڊيل نمائندا موجود آھن.

ھن وقت سڀ کان وڌيڪ سنڌ مسئلن جي گھيري ۾ آھي: اشرف پليجو

حيدرآباد (پ ر) قومي عوامي تحريڪ قادر ڏنو شاھ موري ۽ جنھاڻ سومرو جو گڏيل اجلاس قومي عوامي تحريڪ سجاول ضلعي جي صدر پنھل سولنگي جي صدارت هيٺ قادر ڏنو شاھ موري تي فيروز ملاح جي رھائشگاھ تي ٿيو اجلاس ۾ قومي عوامي تحريڪ جو مرڪزي پريس ترجمان اشرف پليجو خصوصي طور شرڪت ڪئي. اجلاس کي خطاب ڪندي /ڏسو صفحو 2 ڪالم 7
قومي عوامي تحريڪ جي مرڪزي پريس ترجمان اشرف پليجي چيو ته ھن وقت سڀ کان وڌيڪ سنڌ مسئلن جي گھيري ۾ آھي، سنڌ جا ماڻھو بکيا ڪونه آھن، سڀ وسيلا سنڌ وٽ آھن، گيس 72 سيڪڙو، پيٽرول 59 سيڪڙو، وڏي بندرگاهه، ڪارونجهر جپسم، گرينائيٽ سنڌ وٽ، ڪوسٽل بيلٽ سنڌ وٽ، دنيا جو ڇھون نمبر وڏي ۾ وڏو ڪوئلي جو ذخيرو سنڌ وٽ آھي.02

ارسا ايڪٽ ۾ ترميمون سنڌ ۽ درياھ دشمن آهن: عوامي ورڪرز پارٽي

پيپلز پارٽي سنڌ جي عوام سان اک ٻوٽ واري راند کيڏي رهي آهي: صدر ضياءُ ڀٽي

نصيرآباد (رپورٽ: بشيراحمد بروهي) عوامي ورڪرز پارٽي سنڌ جي صدر ضياءُ ڀٽي ۽ جنرل سيڪريٽري سينگار نوناري پنهنجي /ڏسو صفحو 2 ڪالم 1
گڏيل پريس بيان ۾ چيو آهي ته ارسا ايڪٽ ۾ ترميمون آئين ۽ ارڙهين ترميم جي روح جي خلاف آهن، ان بل تي ملڪ جي صدر آصف زرداري پاران دستخط ڪرڻ ۽ وري سنڌ اسيمبلي مان ان خلاف ٺهراءُ پاس ٿيڻ ٻڌائي رهيو آهي ته پاڪستان پيپلز پارٽي سنڌ جي عوام سان اکٻوٽ واري راند کيڏي رهي آهي. هڪ ته 91 واري ٺاھ تي سوال آهن ۽ ٻيو ان تي به عمل نه ٿو ٿئي. نتيجي طور سنڌ کي پنهنجي حصي جو پاڻي نه ٿو ملي ۽ ڊيلٽا تيزيءَ سان تباهي جي ور ٿو چڙهي. مٿان وري ايس آءِ ايف سي جهڙا ادارا جوڙي ۽ گرين اينشيئٽو جهڙيون پاليسيون آڻي، سنڌ جون زمينون بي زمين هارين کي ڏيڻ بدران ڏيھي ۽ عالمي ڪارپوريٽ ادارن جي جهولي ۾ وڌيون ٿيون وڃن ۽ ٻيو سنڌو درياھ منجهان نوان ڪينال ڪڍي، پهرين کان پاڻي لاءِ سُڪندڙ سنڌ کي وڌيڪ سُڪائڻ جون سازشون ٿي رهيون آهن. تازو ارسا ايڪٽ ۾ آمراڻيون ترميمون ڪري صوبن کي نمائندگي جي حق کان محروم ڪري درياھ تي قبضي جي ڪوشش ٿي رهي آهي. اڳواڻن چيو ته عوامي ورڪرز پارٽي، کاٻي ڌُر جي ٻين پارٽين سان گڏجي ان ڊوھ خلاف متحرڪ ٿيندي. ان ڏس ۾ حيدرآباد اندر 22 سيپٽمبر تي عوامي احتجاج ڪيو ويندو.02

ڪاڇي جو پورهيت چار مهينن کان پراسرار نموني گم

مزدوري لاءِ ڪراچي ويل ڳوٺ پوٺو لُنڊ واسي جاويد لنڊ جي موبائل فون بند پيل

وارثن پاران ڳولا باوجود پتو نه پئجي سگهيو، اختيارين کان ڳولا ۾ مدد جي اپيل

جوهي (ن ع آ ) ڪاڇي جي ڳوٺ پوٺو لُنڊ جو رهواسي/ڏسو صفحو 2 ڪالم 1
پورهيت نوجوان چئن مهينن کان پراسرار نموني گُم ٿي ويو آهي، وارثن پاران ڳولا ۾ مدد جي اپيل ڪئي وئي آهي، پورهيت نوجوان جاويد ولد محمد عرس لنڊ چار مهينا اڳ پورهئي خاطر ڪراچي ويو جتي ٽن ڏينهن بعد سندس موبائيل بند ٿي وئي جنهن بعد سندس وارثن پاران ڪافي ڳولا جي باوجود به سندس ڏس پتو ناهي پئجي سگهيو، ان سلسلي ۾ سندس وارثن اپيل ڪئي.
آهي ته نوجوان جي ڳولا ڪرڻ ۾ سندن مدد ڪرائي وڃي.02

ڀرياسٽي لڳ ناري جي اغوا معاملي تان ڌرين ۾ ڇڪتاڻ، فائرنگ، هڪ زخمي، مظاهرو

ڳوٺ ڦلو واهڻ ۾ ناري بختاور سولنگي جي اغوا معاملي تان سولنگي برادري جي ٻن ڌرين ۾ ڇڪتاڻ تيز ٿي وئي، فائرنگ جي ڏي وٺ

گولي لڳڻ سبب مظهر سولنگي زخمي ٿي پيو، ڀرياسٽي اسپتال کانپوءِ ڳڻتي جوڳي حالت ۾ نوابشاهه منتقل، 11 ڄڻن مٿان اين سي داخل

ڌرين ۾ خونريزي جو خدشو، متاثر ڌر جي عورتن ۽ مردن احتجاجي مظاهرو ڪيو، ناري واپس ڪرائڻ ۽ زخمي جا جوابدار گرفتار ڪرڻ جي گُهر

ڀرياسٽي (رپورٽ: عبدالمجيد ڪيريو) ڀرياسٽي ڀرسان ڳوٺ ڦلو واھڻ ۾ 10 ڏينھن اڳ مبيناطور نوجوان ناري بختارو سولنگي کي اغوا ڪري کڻي وڃڻ واري واقعي جو ڪيس ڀرياسٽي ٿاڻي تي داخل ٿيڻ بعد /ڏسو صفحو 2 ڪالم 2
سولنگي برادري جي ٻنھي ڌرين ۾ تڪرار تيز ٿي ويو ڳوٺ ۾ فائرنگ جو سلسلو ھلندڙ گولي لڳڻ سبب ڳوٺاڻو مظھر سولنگي سخت زخمي ٿي ويو جنهن کي نازڪ حالت ۾ ڀرياسٽي اسپتال داخل ڪيو ويو جتان ڊاڪٽرن پاران طبي امداد بعد نازڪ حالت ۾ نوابشاھ اسپتال ريفر ڪيو ويو، ڀرياسٽي ٿاڻي تي نور محمد سولنگي، آچر سولنگي، نظام سولنگي سميت 11 ڄڻن خلاف اين سي داخل ڪئي وئي، ان سلسلي ۾ ڳوٺاڻن مردن عورتن جو معصوم ٻارڙن سميت احتجاج ڪندي ٻڌايو تـ 10 ڏينهن اڳ مخالف ڌر جا ماڻھو اسان جي ڳوٺ مٿان ھٿيارن جي زور تي ھلان ڪري شادي شده ناري بختاور سولنگي کي اغوا ڪري کڻي ويا، اھڙي واقعي جو ڪيس ڀرياسٽي ٿاڻي تي داخل ڪيو ويو ان باوجود ڀرياسٽي پوليس جوابدار گرفتار ناھن ڪيا، خونريزي ٿيڻ جو خدشو آھي. ھنن ڊي آءِ جي شھيد بينظير آباد ايس ايس پي نوشھرو فيروز ڊي ايس پي ڀرياسٽي ۽ شيشن جج نوشھرو فيروز سميت وس وارن کان مطالبو ڪيو آھي ته فوري طور نوٽيس وٺي جوابدار گرفتار ڪري اغوا ٿيل ناري بازياب ڪرائي وڃي. 02

سيٺارجا ۾ فوڊ گودام تي مزدوري تي ٻوريون ڪرڻ سبب 2 پورهيت دٻجي زخمي

سيٺارجا (ن ع آ) سيٺارجا جي فوڊ گدام تي مزدوري ڪندڙ ٻه پورھيت خان ملاح،سڪندر پليجو مٿان ڪڻڪ جون ٻوريون لوڊنگ ڪرڻ دوران دٻجي ھيٺان اچڻ ڪري سخت زخمي ٿي پيا جن کي ڳڻتي جوڳي حالت ۾ اسپتال منتقل ڪيو ويو.02

ڀرياسٽي: ناري جي اغوا معاملي تان ڌرين ۾ ڇڪتاڻ بعد هڪ ڌر احتجاج ڪندي

سيراڻي لڳ برسات متاثرن جي واهر نه ٿي، کليل آسمان هيٺ ويٺل، احتجاج

يوسي شهيد دودو سومرو جي ڳوٺ جاني ۽ ڳوٺ يوسف ملاح مان برساتي پاڻي نيڪال نه ٿيڻ سبب پريشانين کي منهن ڏيڻ لڳا

هيلوڪين برساتن ۾ 15 ڪچا گهر ڊهي پٽ ٿي ويا ۽ 30 گهرن کي نقصان پهتو، رستا ٻڏل هجڻ سبب بيماري ۾ عزيز فوت ٿي ويو

ڪڪڙ ۾ وڏيري جو ڏاڍ، معزور پورهيت کي ڌمڪيون، احتجاج

وڏيرو هاشم ابڙو پلاٽ ڦٻائڻ لاءِ گهر خالي ڪرڻ جون ڌمڪيون پيو ڏئي: ابراهيم ابڙو

ڪيس داخل ڪرڻ لاءِ حراسان پيو ڪري، ظلم جو نوٽيس وٺي انصاف ڪيو وڃي: معذور جي اپيل

ميهڙ پوليس هٿان کنڀي گم ڪيل نوجوان جي آزادي لاءِ وارثن جو احتجاج، نعريبازي

کنڀي گم ڪيل نوجوان فيض محمد لاشاري جي امڙ، پيءُ ۽ ٻين مائٽن پريس ڪلب اڳيان احتجاج ڪندي نعريبازي ڪئي

پوليس اسان جي نوجوان کي گرفتاري بعد گم ڪري ڇڏيو آهي، ٿاڻن جا چڪر ڪاٽي ڪاٽي ٿڪجي پيا آهيون، پتو نه پيو پوي

فصل چٽ ٿي ويا، اسڪول ۽ گهر پاڻي هيٺ آهن، ڪنهن به واهر ناهي ڪئي، سخت پريشان آهيون: منظور ملاح ۽ ٻين جون دانهون

ڪڪڙ (ن ع آ) ڪڪڙ جي ڳوٺ درمحمد ابڙو واسي معزور پورھيت محمد ابراھيم ابڙو پاران بااثر وڏيري جي مبينا ظلم ۽ زيادتين خلاف /ڏسو صفحو 2 ڪالم 4
احتجاج ڪندي روئيندي دانھيندي ٻڌايو ته مان ڳوٺ جي پلاٽ تي گذريل 32 سالن کان ويٺل ۽ گھر اڏيل آھي، جنھن تي ڳوٺ جي وڏيري محمد ھاشم ابڙو پنھنجن ساٿين جي مدد سان زبردستي طور مبينا گھر خالي ڪرڻ جون ڌمڪيون ڏئي رھيو آھي، جنهن گھر ٻاھران مونکي مسجد جو تعميراتي ڪم روڪيو آھي ۽ ڌمڪيون ڏئي ڪوڙا ڪيس داخل ڪري مون کي حراسان پريشان ڪيو پيو وڃي، مون غريب مسڪين جو وڏيري جيئڻ جنجال ڪري ڇڏيو آھي مان ايس ايس پي دادو توڙي وس وارن کان مطالبو ڪيان ٿو ته وڏيري جي ڪيل ظلم خلاف ڪارروائي ڪري کين تحفظ فراھم ڪيو وڃي.02

خدشو آهي ته اسان جي نوجوان کي ڪوڙي مقابلي ۾ قتل ڪيو ويندو، اختياريون نوٽيس وٺي انصاف ڪن: مظاهرين جي گُهر

سيراڻي (ن ع آ) سيراڻ لڳ يونين ڪائونسل شھيد دودو سومرو جا ڳوٺ جاني ڳوٺ يوسف ملاح ھيلوڪين برساتن پوڻ سبب پاڻي ھيٺ اچي ويا جنھن ۾ پورھتن جا 15 ڪچا گھر ڊھي پٽ ٿي /ڏسو صفحو 2 ڪالم 5
ويا ۽ 30 گھر جزوي طور تي متاثر ٿيا، جنهن سبب پورھيتن جون 9 ٻڪريون ۽ هڪ مينهن مري ويون، ڳوٺ ٻاهران وارو داخلي رستو برسات سبب ٽٽڻ ڪري 200 فوٽن جو گهارو لڳي ويو جنهن کي ڳوٺاڻن پنهنجي مدد پاڻ تحت ڪٽا ڀري ٻڌو، گهاري لڳڻ ڪري ڪيترائي ئي فصل ساريون ڦٽيون ٽماٽا گجر پاڻي ۾ ٻڏي سڙي ويا ڳوٺاڻن ۾ منظور ملاح، خادم ملاح، ستار ملاح، حنان ملاح، شيرمحمد ملاح، رياض ملاح ۽ ابراهيم ملاح ميڊيا سان ڳالهائيندي ۽ احتجاج ڪندي چيو ته هيلوڪين برساتن ۾ اسان جو وڏو نقصان ٿيو آهي جنهن اسان غريبن جا ڪچا گهر ڪري پيا ڪيترائي گهر جزوي طور متاثر ٿيا آهين جيڪي گهر 2022 جي ٻوڏ ۾ لکجي ويا هئا انهن جا پئسا اڃا ناهن مليا، مٿان وري برسات اسان جا رهيل گهر به ڪيرائي ڇڏيا گهر ڪرڻ سبب اسان جا ٻه ماڻهو زخمي ٿيا آهن هڪ شخص بيمار رستو نه هجڻ سبب تڙپي تڙپي فوت ٿي ويو، اسان ان کي اسپتال نه پهچائي سگهياسين اسان جي ڳوٺن کان پري هڪ سرڪاري اسپتال آهي جتي سدائين دوائن جي کوٽ هوندي آهي ڳوٺاڻن وڌيڪ ڳالهائيندي چيو ته اسان جا پوکيل فصل ٻڏي سڙهي ويا ليڪن ڪنهن به اسان جي واهر نه ڪئي آهي اسان جا ڳوٺ 200 گهرن تي مشتمل آهين اسان وٽ زندگي جي ڪابه سهولت ناهي اسان جي ڳوٺن ۾ 250 کان مٿي ٻار آهن جن لاءِ اسڪول ناهي جيڪي دربدر ٿي مال چاري رهيا آهن اسان وٽ پاڻي پيئڻ لاءِ سرڪار طرفان ڪوبه واٽر سپلاءِ ڏنل ناهي اسان پوليو جا ڦڙا پيئارڻ جو به بائيڪاٽ ڪيو آهي.

پٿوري لڳ ٽريڪٽر جو گڏهه گاڏي کي ٽڪر، پورهيت فوت، سندس زال زخمي

وڳڻ ۾ چوري ٿيل ڀاڻ جي واپسي لاءِ دڪاندارن جو ڌرڻو

واپارين ۽ شهرين وارهه-لاڙڪاڻو روڊ تي لعلو رائنڪ پوليس خلاف ڌرڻو هنيو، ٽريفڪ معطل

چوري ٿيل لکن جو ڀاڻ واپس نه ٿيو ته انڊس هاءِ وي تي ڌرڻو هنيو ويندو: چتاءُ

ميهڙ (رپورٽ: فراز چنا) ميهڙ پوليس هٿان مبينا طور گرفتاري بعد گم ٿيل نوجوان فيض محمد لاشاري جي بازيابي لاءِ ميهڙ جي مدينه ڪالوني جي رهواسين ۽ نوجوان جي امڙ والد ۽ وارث مرد ۽ عورتن پاران شمشاد /ڏسو صفحو 2 ڪالم 2
خاتون، شبيران خاتون، صغري خاتون، خادم حسين، روشن لاشاري ۽ ٻين نيشنل پريس ڪلب ميهڙ پھچي احتجاج ڪندي دانهيو آهي ته 3 ڏينهن پهرين ميهڙ پوليس ۽ ڪجهه سول ڪپڙن ۾ ملبوس ماڻهن ميهڙ جي سينڌل مهيسر روڊ تان اسان جي نوجوان کي شڪي جوابدار طور گرفتار ڪري وئي هئي پوليس اسان جي نوجوان فيض محمد لاشاري کي گرفتار ڪرڻ بعد گم ڪري ڇڏيو آهي ۽ اسان کي ڪجهه ٻڌائڻ لاءِ تيار ناهي اسان جانچ ڪري ۽ ٿاڻي جا چڪر ڪاٽي ٿڪجي پيا آهيون پر پوليس اسان جي نوجوان بابت ڪجهه به نه پئي ٻڌائي ھنن چيو ته جيڪڏهن اسان جي نوجوان جو ڪو ڏوهه، ڪيس وغيره يا ڪو الزام آهي ته کيس عدالت ۾ پيش ڪيو وڃي، هنن خدشو ڏيکاريندي چيو ته اسان کي شڪ آهي ته پوليس نوجوان کي ڪوڙي مقابلي ۾ ماري ڇڏيندي، ھنن چيف جسٽس سنڌ ۽ ٻين وس وارن کي اپيل ڪئي آهي ته پوليس هٿان گرفتاري بعد گم ڪيل نوجوان کي آزاد ڪيو وڃي ۽ اسان سان انصاف ڪيو وڃي.02

ڪنڌڪوٽ اي سيڪشن ٿاڻي جي حد ۾ نوجوان گم، اغوا جو شڪ ظاهر

سيراڻي: برسات متاثرن جي واهر نه ٿيڻ خلاف متاثر احتجاج ڪندي

هاءِ ڪورٽ ۾ پڇڙي ۾ پاڻي کوٽ بابت درخواست تي ٻڌڻي ملتوي

عدالت پاران طلب ڪرڻ باوجود سيڪريٽري آبپاشي ۽ ڊائريڪٽر ليفٽ ڪئنال پيش نه ٿيا

پٿورو (ن ع آ) پٿورو ڀرسان کاھي ٿاڻي جي حد ۾ سڃي موري لڳ ٽريڪٽر جي گڏھ گاڏي کي ٽڪر سبب سوار پورھيت پريمون ڪولھي ۽ سندس گھرواري سخت زخمي ٿي ويا، زخمين مان پورھيت پريمون ڪولھي کي مقامي ماڻھو تعلقه اسپتال کپرو کڻائي ويا، جتي زخمن جاسور نه سھندي پورھيت فوت ٿي ويو، جڏھن ته سندس گھر واري لاڏو ڪولھڻ کي علاج لاءِ ميرپورخاص اماڻيو ويو.02

ٽنڊو آدم لڳ مشهور ڪرڪيٽر بجلي جو ڪرنٽ لڳڻ فوت

عدالت وڏي وزير پاران پاس ڪيل سمري ۽ پاڻي منظوري وارو نوٽيفڪيشن طلب ڪري ورتو

ٽنڊو آدم (ن ع آ) ٽنڊو آدم لڳ ڳوٺ عارب خاصخيلي ۾ مشهور ڪريڪٽر ۽ بجلي جو مستري 40 ورهين جو غلام محمد خاصخيلي بجلي جو ڪم ڪندي زخمي ٿي پيو جنهن کي وارثن بيهوشي جي حالت ۾ تعلقي اسپتال آندو، جتي ڊاڪٽرن پاران سندس فوت ٿيڻ جي تصديق ڪئي وئي جنهن بعد لاش وارثن حوالي ڪيو ويو جيڪي اباڻي ڳوٺ کڻائي ويا۔ لاش گهر پهچڻ تي ڪهرام مچي ويو۔ فوتي شادي شده هو ۽ کيس 3 نياڻين جو اولاد هو.

حيدرآباد (رپورٽر) سنڌ ھاءِ ڪورٽ سرڪٽ بئنچ حيدرآباد ۾ درخواستگذار ايڊوڪيٽ نور احمد ميمڻ ذاتي حيثيت ۾ درخواست /ڏسو صفحو 2 ڪالم 4
داخل ڪرائي هئي، جنھن ۾ ھن موقف اختيار ڪيو ھو ته بدين ضلعي جي ديھ ٺاٺ ۾ زرعي زمين کي پاڻي نه ملڻ تي ايريگيشن کاتي جي عملدارن کي حڪم ڏنل ھو ته منھنجي زمين تي پاڻي پھچائين پر ان تي عمل نه ٿيو آھي. لاڳاپيل عدالت، سيڪريٽري ايريگيشن کي حڪم ڏنو ھو ته ديهه ٺاٺ ۾ زرعي زمين لاءِ پاڻي ڏنو وڃي، 2013ع ۾ فارمل نوٽيفڪيشن جاري ڪيو ويو جنھن ۾ پاڻي منظور ڪيو ويو پر عملدآرمد نه ٿيو، ان پٽيشن جي ٻڌڻي تي عدالت پاران طلب ڪرڻ باوجود سيڪريٽري آبپاشي ظريف کيڙو ۽ ڊائريڪٽر ليفٽ بئنڪ ڪينال شاھ نواز ڀٽو پيش نه ٿيا. جڏھن ته سندن وڪيلن پاران وڪالت نامه پيش ڪيا ويا، بعد ۾ عدالت ڌرين جا دليل ٻُڌڻ بعد وڏي وزير پاران پاس ڪيل سمري ۽ پاڻي سينگشن وارو نوٽيفڪيشن پيش ڪرڻ جو حڪم ڏيندي ٻڌڻي 4 ھفتن تائين ملتوي ڪري ڇڏي.02

مبارڪپور پوليس هٿان 3 ڦورو سوگها، اڻڄاتل هنڌ منتقل

پوليس واپاري کان ڦر ڪندڙ جهان شاهه، راجا کونهارو ۽ راشد اوٺو کي گرفتار ڪري ورتو

ڦورن کي ڳوٺاڻن ۽ پوليس گڏجي پڪڙيو، سندن گرفتاري ظاهر ناهي ڪئي وئي: ذريعا

مبارڪپور (ن ع آ ) 2 ڏينھن اڳ واپاري نبي بخش ڪٽو کان ڦر واقعي جا جوابدار ڳوٺاڻن جي مدد سان پوليس ٽنھي جوابدارن /ڏسو صفحو 2 ڪالم 4
جھان شاھ، راجا کونھارو ۽ راشد علي اوٺو کي جمن شاھ واري علائقي مان گرفتار ڪري نبي بخش ڪٽو جي فرياد تي ٽنھي جوابدارن مٿان ڪيس داخل ڪري اڻڄاتل ھنڌ منتقل ڪري ڇڏيو، ياد رھي ته 2 ڏينھن پھريان خان ڪٽو جي رھواسي نبي بخش ڪٽو کان مبارڪپور ٿاڻي جي بيگاري پڪٽ لڳ ھٿياربند موٽرسائيڪل، موبائل فون ۽ روڪ رقم ڦري فرار ٿي رھيا ھئا ته ڳوٺاڻن ۽ پوليس گڏجي پڪڙي گرفتار ڪري نامعلوم ھنڌ منتقل ڪيو ھو ٽنھي جوابدارن جو جو تعلق شڪارپور ضلعي سان آھي.02

دڙو: ٻنون جي ڪيترن ئي ڳوٺن مان گندو پاڻي نيڪال نه ٿيو، متاثرن جو احتجاج

يوسي ديهه پڊ جي ڳوٺن ۽ زرعي زمين مان 20 ڏينهن گذرڻ باوجود پاڻي نيڪال نه ٿيو

ڪيترائي گهر ڪري پٽ ٿيا آهن، زرعي زمينون پاڻي هيٺ آهن، ڪروڙن جو نقصان ٿيوآهي: رهواسي

برساتن جو گندو پاڻي نيڪال ڪرائي ڪريل گھرن جي بحالي سميت مالي سھائتا ڪئي وڃي

ميان صاحب ويجهو پوليو ورڪر يرغمال، موٽر سائيڪل ڦر

هٿيار بندن سلطان ڪوٽ لنڪ روڊ وٽ ٽيم کي يرغمال بڻايو

پوليس وڪر سليم الله پيچوهو کان موٽر سائيڪل ڦر، ڏوهاري فرار ٿي ويا

ميان صاحب ( رپورٽ: مظفر ملڪ ) ميان صاحب ٿاڻي جي حد ميان صاحب سلطان ڪوٽ لنڪ روڊ لائق شاھ لاڙي وٽان ميان صاحب /ڏسو صفحو 2 ڪالم 7
رورل هيلٿ سينٽر تي پوليو جا ڦڙا پياريندڙ ٽيم کي نامعلوم هٿياربندن يرغمال بڻائي پوليو ورڪر سليم الله پيچوهو کان موٽرسائيڪل ڦر ڪري فرار ٿي ويا، ان سلسلي ۾ ميان صاحب پوليو بيٽ جي انچارج محمد علي شاهه ٻڌايو ته هٿياربند پوليو ورڪرس کي يرغمال بڻائي موٽرسائيڪل ڦري ويا آهن، اهڙو اطلاع پوليس کي ڪيو آهي، ميان صاحب پوليس موجب ته پوليو ورڪرن کان موٽرسائيڪل ٿي آھي، جلد موٽرسائيڪل واپس ڪرائڻ جي ڪوشش ڪري رھيا آھيون.

پريالوءِ ويجهو پورهيت يرغمال، تشدد، ڦر

ڏوهارين رات جو حماد الله، الطاف ابڙو، شعيب ٻپڙ کان ڦر ڪئي

پريالوءِ (ن ع آ ) گذريل رات ديرسان ٽي نوجوان حماد الله انصاري، الطاف ابڙو ۽ شعيب ٻپڙ موٽر سائيڪل تي سکر کان ڳوٺ واپس /ڏسو صفحو 2 ڪالم 5
وڃي رھيا ھئا ته ڳاڙهي موري سرڪاري اسپتال ڀرسان ٽن ھٿيار بندن روڊ تي کجي جو بنڊ/ٿڙ رکي کين روڪڻ جي ڪوشش ڪئي، جنھن تي ٽئي نوجوان موٽر سائيڪل تان ڪرڻ سبب سخت زخمي ٿي پيا، ھٿيار بندن ٽنھي نوجوانن کي روڊ ڀرسان فصل ۾ لاھي 2 عدد موبائل فون ۽ پنجويھه ھزار روڪ رقم ڦر ڪيا.

دڙو (ن ع آ) ٻنون جي يو سي ديھه پَڊ جي ڳوٺن ۽ زرعي زمينن مان 20 ڏينھن گذرڻ باوجود برساتن جو گندو پاڻي نيڪال نه ٿيو. ڪيترائي ڳوٺ ۽ زرعي زمينون اڃا تائين برساتن جي گندي پاڻي ھيٺ آيل آھن، جنھن سبب ڪيترن ئي ڏينھن کان سموري انساني زندگي مفلوج بڻيل آھي، ٻنون جي ڳوٺ حاجي عمر لاشاري جي ڳوٺاڻن حاجي موسي لاشاري، دودو لاشاري، عثمان لاشاري، قاسم لاشاري، عيسي لاشاري ۽ ٻين ڳوٺن مان /ڏسو صفحو 2 ڪالم 7
برساتن ۽ زمينن جو خارج ٿيندڙ گندو پاڻي نيڪال نه ٿيڻ خلاف احتجاج ڪندي ميڊيا کي ٻڌايو ته ٻنون يو سي جي سڀ کان وڏي ديهھ پڊ ۾ ڳوٺ حاجي عمر لاشاري سميت ڪيترن ئي ڳوٺن مان اڃا تائين برساتن جو گندو پاڻي نيڪال نه ٿي سگھيو آھي ڪيترائي گھر ڪري پٽ ٿيا آھن، ڳوٺ، زرعي زمينون پاڻي ھيٺ آھن، ڪروڙين روپين جو نقصان ٿيو آھي، سم نالو نه ھئڻ زمينن جو گندو پاڻي به ڳوٺ ۾ ڪاھي پيو آھي، ايمرجنسي رين فوڪل ڪميٽي، ڊي سي سجاول ۽ ٻين اختيارين کان مطالبو ڪيو آھي، ته ٻنون جي ديھه پڊ جي ڳوٺن ۽ زمينن مان برساتن جو گندو پاڻي نيڪال ڪرائي ڪريل گھرن جي بحالي سميت مالي سھائتا ڪئي وڃي.

احمدپور لڳ مبينا ھٿياربندن ھٿان گوليون هڻي بيدرديءَ سان قتل ٿيل نوجوان جي تدفين

وڳڻ (ن ع آ) ڪجهه ڏينھن اڳ لعلورائنڪ جي واپاري جاويد علي ٿيٻو جي دڪان مان اڻڄاتل چور ڊي اي پي ڀاڻ جون /ڏسو صفحو 2 ڪالم 6
132 ٻوريون چوري ڪري ويا هئا، چوري ٿيل ڀاڻ واپس نه ٿيڻ خلاف واپارين ۽ شھرين وارھ -لاڙڪاڻو روڊ تي ٽائرن کي باھ ڏيئي لعلو رائنڪ پولـيس خلاف ڌرڻو هنيو. ڌرڻي سبب ٽريفڪ معطل ٿي وئي. جنهن سبب مسافر طبقو سخت پريشان رهيو، جڏهن ته مظاهرين منصور علي ٿيٻو، جاويد ٿيٻو، حاجي امير مغيري ۽ ٻين ميڊيا اڳيان دانهيندي چيو ته لعلو رائنڪ ۽ ڀرپاسي ۾ بدامني وڌي وئي آهي پوليس چورن سان ٻِٽ بڻيل آهي چوري ٿيل لکين رپين جي ماليت جو ڀاڻ واپس نه پيو ڪرايو وڃي. مظاهرين ڊي آءِ جي لاڙڪاڻو، ايس ايس پي قمبر شهدادڪوٽ کان مطالبو ڪيو ته چوري ٿيل ڀاڻ واپس ڪرايو وڃي ٻي صورت ۾ انڊس هاءِ وي تي ڌرڻو هنيو ويندو.02

هاءِ ڪورٽ پاران سڪرنڊ ۾ زمين تي قبضي بابت جواب طلب

نالي لاءِ ليز ٿيل زمين تي قبضو ڪري رهائشي اسڪيم جوڙي پئي وڃي: درخواستگذار

عدالت چيف سيڪريٽري، بورڊ آف روينيو ۽ ٻين کان 4 هفتن ۾ جواب طلب ڪري ورتو

حيدرآباد (رپورٽر) سنڌ ھاءِ ڪورٽ سرڪٽ بينچ حيدرآباد ۾ محمد مبين نالي شھري پٽيشن داخل ڪرائيندي موقف /ڏسو صفحو 2 ڪالم 4
اختيار ڪيو ھو ته سڪرنڊ شھر جي گندي پاڻي جي نالي واري سرڪاري زمين جيڪا آباد جي نالي سان ليز ٿيل ھئي ان تي بااثرن پاران غيرقانوني رھائشي اسڪيمون جوڙيون ويون آھن جنھن سان نالي ۾ برساتي پاڻي رڪڻ سبب شھر ٻڏي رھيو آھي، پٽيشنر موجب نالي تان رھائشي منصوبا ڊي سي شھيد بينظيرآباد پاران ختم ڪيا ويا ھئا پر بااثر ان تي عدالت مان اسٽي ورتو، اسان جي درخواست آھي ته اسٽي ختم ڪري ڊپٽي ڪمشنر جي حڪمن تي عملدرآمد ڪرايو وڃي، عدالت دليل ٻڌڻ بعد ڌرين کي نوٽيس جاري ڪندي 4 ھفتن جواب طلب ڪري ورتو.02

دادو ۾ اڳوڻي مڙس جو عورت تي تشدد، ٻارن سميت احتجاج

شهباز ڪالوني واسڻ شبانه برهماڻي امڙ ۽ ٻارن سميت احتجاج ڪيو

طلاق بعد به امتياز کوسو تشدد ڪري ٿو، ايس ايس پي تحفظ ڏئي

دادو ( ڊر ) دادو شهر جي شهباز ڪالوني جي رهواسڻ 3 ٻارن جي ماءُ شبانه برهماڻي پنهنجي امڙ ڄامل سان گڏجي پنهنجن معصوم ٻارن کي هنج ۾ وٺي پريس ڪلب پهچي وئي، شبانه برهماڻي جنهن تي مڙس پاران سخت تشدد ٿيل هو ۽ 3 معصوم ٻارڙن جي امڙ شبانه برهماڻي ميڊيا سان ڳالهائيندي چيو ته منهنجي شادي امتياز کوسو سان ٿيل هئي، جنهن بعد اسان جي وچ ۾ اختلاف ٿي ويا ۽ دادو جي عدالت مان خلع ورتو هاڻي آءُ پنهنجي 3 معصوم ٻارڙن سان گڏ پنهنجي امڙ ڄامل جي گهر رهان ٿي، منهنجي امڙ گهرن ۾ مزدوري ڪري اسان جو پيٽ پالي ٿي پر طلاق ٿيڻ جي باوجود به مڙس امتياز کوسو جيڪو نشي جو عادي آهي ۽ مون کي پنهنجي امڙ جي گهران کوڙ ڀيرا سخت تشدد ڪري ٻاهر رستي تي ڦٽي ڪري وڃي ٿو،ايس ايس پي تحفظ ڏئي.

دادو: اڳوڻي مڙس جي تشدد جو شڪار ناري احتجاج ڪندي

ميهڙ ۾ بدامني تي ايس ايس پي پاران نوٽيس، احتجاج ختم

ايس ايڇ او بي سيڪشن ۽ ون فائيو انچارج جي اڳواڻي ۾ مظاهرين سان ڳالهيون

ميھڙ(ن ع آ)ميھڙ ۾ وڌندڙ بدامني ، ميڊيڪل اسٽور تان ڦر وارن واقعن ۽ ڊي ايس پي ميھڙ سميت پوليس جي بي ڌياني/ڏسو صفحو 2 ڪالم 3
لاپرواھي خلاف ميڊيڪل اسٽور مالڪن پاران شروع ڪيل احتجاجي تحريڪ جون روزاني عوامي آواز اخبار ۾ خبرون هلڻ بعد ايس ايس پي دادو نوٽيس وٺندي ايس ايڇ او بي سيڪشن قربان قمبراڻي ۽ ون فائو انچارج قاسم عطار جي اڳواڻي ۾ پوليس جو وفد متاثره دڪاندار ۽ واپاري اڳواڻن اميش ڪمار ۽ علي شيخ سميت ٻين سان ڳالھيون ڪيون ان موقعي تي ايس ايڇ او بي سيڪشن پاران ميڊيڪل اسٽور يونين جي اڳواڻن کي يقين ڏياريو ته ايس ايس پي دادو امير سعود مگسي جي حڪم تحت ميڊيڪل اسٽورن تان ٿيل ڦر واري واقعي ۾ ملوث جوابدارن کي گرفتار ڪيو ويندو ۽ دڪانن تان ڦر ۾ ملوث جوابدارن خلاف ڪاروائي ڪئي ويندي جڏھن ته وي آء پي روڊ سميت ميڊيڪل اسٽورن ٻاھران پوليس اھلڪار مقرر ڪري پوليس جو گشت وڌايو ويندو ۽ ڏوھارين خلاف ڪاروائي ڪئي ويندي ايس ايس پي دادو جي اھڙي يقين ڌياني بعد ميڊيڪل اسٽور مالڪن ۽ يونين جي اڳواڻن پاران احتجاج جو سڏ واپس وٺي بند ڪيل ميڊيڪل اسٽور کولي ڇڏيا ۽ احتجاجي ڪيمپ پڻ ختم ڪري ڇڏي آھي.

هڱورجا ۾ ڪجهه ڏينهن اڳ ٻار فوت ٿيڻ مامرو، ڊي ايڇ او پاران جاچ ڪاميٽي قائم

ڳوٺ محمد خان جانوري ۾ ڳلي جي بيماري سبب ڪجهه ڏينهن اڳ ٻار فوت ٿيا

ڳوٺن ۾ وڃي جاچ ڪنداسين ته پپٿريا بيماري ڪيترن ٻارن کي متاثر ڪيو: ڊاڪٽر

ھڱورجا ( رپورٽ: قاصد الله آرائين ) ھڱورجا /ڏسو صفحو 2 ڪالم 5
ڀرسان ڳوٺ محمد خان جانوريءَ ۾ ڳلي جي خطرناڪ بيماري ڊپٿيريا سبب ڪجهه ڏينهن اڳ ٻه ٻار فوت ٿيڻ جو انچارج ڊي ايڇ او خيرپور پاران نوٽيس وٺندي ٽي ايڇ او سوڀوديرو ڊاڪٽر عبدالرحمان ميمڻ، اي ڊي ايڇ او خيرپور عبدالحق ميتلو، ڊاڪٽر ڪرم عباس سولنگي، عبدالرزاق، سعيد احمد ابڙو تي مشتمل پنج رڪني جاچ ڪاميٽي جوڙي ڇڏي آھي ۽ ڪاميٽي ٽن ڏينھن اندر رپورٽ ڊي ايڇ او خيرپور آفيس ۾ ڏيڻ ھدايت ڪئي وئي آھي، صحت کاتي جي جوڙيل جاچ ڪاميٽي جي تعلقي ھيلٿ آفيسر ڊاڪٽر عبدالرحمان ميمڻ ٻڌايو ته سڀاڻي ڳوٺ محمد خان جانوري ۽ ڳوٺ نيڪ محمد جانوري ۾ وڃي ڪري جاچ ڪنداسين ته پپٿيريا بيماري ڪيترن ٻارن کي متاثر ڪيو آھي ۽ فوٿ ٿيل ٻارڙن بابت به جاچ ڪنداسين ته اھي ڪھڙي بيماري فوت ٿياآهن.

ڪنڌڪوٽ(ن ع آ)ڪنڌڪوٽ اي سيڪشن ٿاڻي تي نوجوان جي لاپتا ٿي وڃڻ جو رپورٽ درج وارثن پاران اغوا جو شڪ ظاهر ڪري ڇڏيو.خبر موجب ڪنڌڪوٽ جي اي سيڪشن ٿاڻي جي حد عيدگاه محلي جو رهواسي نوجوان 30 سالا عرفان علي ڀٽو اوچتو لاپتا ٿي ويو جن جي وارثن ميڊيا کي اطلاع ڪري نوجوان جي اغوا جو شڪ ظاهر ڪري ڇڏيو آهي.ان سلسلي ۾ لاپتا ٿي ويل نوجوان جي والد لال بخش ڀٽو جو چوڻ هو ته پٽ عرفان علي ڀٽو گذريل 2 ڏينهن کان لاپتا ٿي ويو آهي جنهن جي ڳولا ڪرڻ جي باوجود هن جو ڪوبه ڏس پتو نه پئجي سگهيو آهي ۽ نوجوان جي لاپتا ٿي وڃڻ جو اطلاع اي سيڪشن ٿاڻي تي ڏنو ويو آهي /ڏسو صفحو 2 ڪالم 8
پر پوليس 2 ڏينهن کان نوجوان جي ڳولا ۾ ڪابه مدد نه ڪئي آهي ۽ اسان کي شڪ آهي ته نوجوان کي ڏوهارين اغوا ڪري ڪچي کڻي ويا آهن نوجوان جي وارثن ايس ايس پي ڪشمور ڪنڌڪوٽ کان مطالبو ڪيو ته نوجوان عرفان علي ڀٽو کي بازياب ڪرائي گهر ۾ پيدا ٿيل ماتم ختم ڪرائي خوشي جو ماحول مهيا ڪري ڏنو وڃي.

ميهڙ: پوليس هٿان کنڀي گم ڪيل نوجوان جي آزادي لاءِ احتجاج ڪيو پيو وڃي

ڪوٽڏيجي پوليس جي تحويل مان قيدي فرار معاملو، ڪيس داخل

آءِ او مشتاق بگٽي مٿان ڊيوٽي ۾ غفلت ڪرڻ تي سرڪار جي فرياد تي ڪيس داخل

پوليس تحويل ۾ فرار ٿيل جوابدار اعجاز چانڊيو کي پوليس گرفتار ڪرڻ ۾ ناڪام

ڪوٽڏيجي ( ن ع آ )ڪوٽڏيجي پوليس جي تحويل مان قيدي فرار ٿيڻ واري معاملو جو ايس ايس پي خيرپور نوٽيس ورتو، /ڏسو صفحو 2 ڪالم 3
لاپرواهي ڪرڻ تي جاچ آفيسر خلاف ڪيس داخل، جوابدار قيدي هٿ نه آيو خبر موجب ڪوٽڏيجي ٿاڻي جي حد ۾ گذريل ڏينهن پراڻي نيشنل هاءِ وي حسين آباد اسٽاپ وٽان ڪوٽڏيجي پوليس جي تحويل مان قيدي اعجاز چانڊيو هٿڪڙين سميت فرار ٿيڻ واري واقعي جو ايس ايس پي خيرپور سميع الله سومرو سختي سان نوٽيس وٺندي قيدي اعجاز چانڊيو کي هڪ پرائيويٽ ڪار ۾ کڻي ويندڙ آء او مشتاق بگٽي مٿان ڊيوٽي ۾ غفلت ڪرڻ تي سرڪار مدعيت ۾ ڪوٽڏيجي ٿاڻي تي ڪيس داخل ڪيو ويو آهي ياد ٿي ته گذريل ڏينهن مختلف ڏوهن ۾ ملوث جوابدار اعجاز چانڊيو جي عدالتي رماند پورو ٿيڻ بعد جاچ آفيسر مشتاق بگٽي هڪ خانگي ڪار ۾ کڻي جيل ڪسٽيڊي ڪرڻ لاءِ وڃي رهيو هو ته حسين آباد اسٽاپ وٽ اسپيڊ بريڪر اچڻ ڪري جوابدار قيدي اعجاز چانڊيو پوليس کي چغمو ڏي ھٿڪڙين سميت فرار ٿي ويو هو جڏهن ته پوليس تحويل ۾ فرار ٿيل جوابدار اعجاز چانڊيو کي پوليس گرفتار ڪرڻ ۾ ناڪام رهي آهي.

ڪنري لڳ شاخ کي گهارو، فصل ۽ گهر پاڻي هيٺ، ڳوٺاڻن جو مظاهرو، ڌرڻو

راهمور شاخ کي ڪارونجهر ڪالوني وٽ 20 فوٽ گهارو پوڻ سبب فصل ۽ گهر ٻڏي ويا، ڳوٺاڻن پاران بند ڪرڻ جون ڪوششون

6ڪلاڪن کانپوءِ آبپاشي کاتي مشينري اُماڻي گهارو بند ڪرايو، نقصان پهچڻ تي ڳوٺاڻن ٽائرن کي باهيون ڏئي ڌرڻو هنيو

ٽن شاخن جو پاڻي هڪ ۾ ڇوڙ ڪرڻ سبب گهارو لڳو (ڳوٺاڻن جو الزام) پوليس مظاهرين سان ڳالهيون ڪري ڌرڻو ختم ڪرايو

ڪنري (رپورٽ: وسرام چند مڪواڻا) ڪنري ڀرسان راهمور شاخ کي ڪارونجھر ڪالوني وٽ 20 فٽ گهارو لڳي ويو، گهاري جو پاڻي ڪالوني ۾ گهرن ۽ فصلن ۾ ڪاهي پيو ڳوٺاڻا سموري رات گهاري کي /ڏسو صفحو 2 ڪالم 6
بند ڪرڻ جي ڪوشش ڪندا رهيا ۽ 6 ڪلاڪن بعد آبپاشي کاتو سجاڳ ٿيو، جنھن بعد مشينري ۽ ڳوٺاڻن جي مدد سان گهارو بند ڪيو ويو، گهاري سبب ماڻھن جي گهرن ۽ فصلن کي سخت نقصان ٿيو ۽ گهر پاڻي هيٺ اچي ويا جنھن بعد شاخ جي گهاري جو پاڻي گهرن ۾ داخل ٿيڻ سبب متاثر ٿيل رهواسين جو احتجاجي مظاھرو ڪندي ڌرڻو ھڻي ڇڏيو، متاثر ڳوٺاڻن مين ڪنري _ نئون ڪوٽ روڊ بلاڪ ڪري روڊ بلاڪ ڪري ڍينگر رکي ڇڏيا ۽ ٽائرن کي باهيون ڏئي نعريبازي ڪئي، ڌرڻي دوران مظاھرين ۽ شھرين ۾ ڏند چڪ پڻ ٿيندي رهي، ان موقعي تي متاثر مظھاين جيرام ڪولهي، روو ڪولهي، هيمن، پرڀو، موهن ميگهواڙ ۽ ٻين دانھيندي چيو ته ٽن شاخن جو پاڻي ھڪ شاخ ۾ ڇوڙ ڪيو ويو جنھن سبب اسان جي ڪالوني وٽ گهارو لڳي ويو، گهاري جو پاڻي اسان جي گھرن ۽ فصلن ۾ داخل ٿي ويو گهر ٻڏي ويا آھن، ڪير پڇڻ ناهي آيو. هنن چيو ته گهاري جي پاڻي سان 4 گهر ڪري پيا آھن ۽ باقي سمورا گهر پاڻي جي لپيٽ ۾ آھن جنھن سبب سخت پريشاني ۾ ورتل آھيون، هنن مطالبو ڪيو ته فوري طور نوٽيس وٺي ڪالوني مان پاڻي نيڪال ڪرائي واهر ڪئي وڃي، ان موقعي تي ڪنري پوليس پھچي مظاھرين سان ڳالھيون ڪري ڌرڻو ختم ڪرايو ڪرايو.02

ڪراچي جي مختلف علائقن ۾ الڳ الڳ حادثن ۽ واقعن ۾ عورت سميت 6 ڄڻا فوت

ڪراچي( رپورٽر ) ڪراچي جي مختلف علائقن ۾ الڳ الڳ حادثن ۽ واقعن ۾ عورت سميت 6 ڄڻا فوت ٿي ويا، جڏهن ته 6 ڄڻا پڻ زخمي ٿي پيا. ڊفينس فيز 8 خيابان ٽيپو سلطان جي ڀرسان زير تعمير بنگلي ۾ ڪم ڪرڻ جي دوران ڇت تان ڪري پوڻ جي نتيجي ۾ 43 سالن جو مزدور عمران فوت ٿي ويو. سرجاڻي ٽائون جي علائقي لياري آفيس گو پمپ جي ڀرسان روڊ حادثي جي نتيجي ۾ عورت ۽ مرد فوت ٿي ويا. جڏهن ته ٻارڙي سميت 2 ڄڻا زخمي ٿي پيا. فوت ٿي ويلن جي سڄاڻپ 75 سالن جي رشيدا زال عثمان ۽ 50 سالن /ڏسو صفحو 2 ڪالم 8
جو محمد يونس ولد رحمان الله طور ٿي آهي جڏهن ته زخمين جي 12 سالن جو وصي ولد محمد وسيم جي نالي سان ٿي آهي. شير شاھ پنکا ھوٽل جي ڀرسان روڊ جي ڪناري تان 25 سالن جي نامعلوم نوجوان جو لاش مليو. ايڌي ايمبولينس جي ذريعي لاش سول اسپتال منتقل ڪيو ويو، سائٽ سپر ھاء وي ٿاڻي جي حد احسن آباد جي علائقي نور محمد ڳوٺ جي ڀرسان گھر مان 35 ورھين جي بلال ولد محمد رزاق جو ڦندو ٻڌل لاش مليو. فوتي جو لاش ويجهي ٿاڻي تي ڪاروائي جي بعد ايڌي سردخاني سھراب ڳوٺ منتقل ڪيو ويو. گارڊن جي علائقي عثمان آباد بابو چڪي واري گھٽي ۾ گھر مان وقار نالي شخص جو لاش مليو لاش اسپتال منتقل ڪيو ويو آهي.
لانڍي نمبر 2 فٽبال گرائونڊ مان بشير احمد ولد نظير احمد جو لاش مليو. نارٿ ڪراچي ڪي ڊي موڙ جي ڀرسان فائرنگ جي نتيجي ۾ علي ولد ابرار زخمي ٿيو. سرجاڻي ٽائون جي علائقي الله والي ڀرسان جيئي سنڌ چوڪ جي لڳ جھيڙي جي دوران ڏنڍن جي وار سان غلام محمد ولد نثار احمد ۽ مير نصرالله ولد نثار احمد زخمي ٿي پيو. زمان ٽائون جي علائقي اتحاد ڪالوني پيالا چوڪ جي ڀرسان جھيڙي جي دوران ڇرين جي وار سان نذير زخمي ٿيو.

ڪنڌڪوٽ ۾ پوليس اهلڪار پراسرار گولي لڳڻ سبب زخمي

لاڙڪاڻي ۾ وليد پوليس جي مبينا ظلم خلاف پاڪ ڪتاب کڻي احتجاج

يار محمد ڪالوني واسين گرفتار نوجوانن جي آزادي لاءِ پريس ڪلب اڳيان احتجاج ڪيو

معاملي جو نوٽيس وٺي ايس ايڇ او کان پڇاڻو ڪري انصاف ڪيو وڃي: مظاهرين

لاڙڪاڻو(ن ع آ ) لاڙڪاڻي شهر جي يار محمد ڪالوني جي رهواسين طرفان پاڪ ڪتاب کڻي وليد پوليس هٿان مبينا گرفتار /ڏسو صفحو 2 ڪالم 5
ڪيل ٻن نوجوانن جي آزادي لاءِ قائد عوام پريس ڪلب اڳيان احتجاج ڪيو ويو. ان موقعي تي احتجاج ڪندڙ عورت وزيران خاتون چانڊيو پنهنجي پٽ مجاهد، سس شاهل خاتون، نڻاڻ ثمينه خاتون، ڀاڻيجن عامر، شڪيل چانڊيو ۽ ٻين سان گڏجي ميڊيا آڏو دانهيندي الزام لڳايو ته گذريل 9 سيپٽمبر تي وليد ٿاڻي جي ايس ايڇ او اشفاق شر پوليس اٽالا ساڻ ڪري بيگناھ منهنجي گهر تي چڙهائي ڪندي ٻن پورهيت پٽن منور ۽ جميل چانڊيو کي گرفتار ڪري نامعلوم هنڌ لڪائي ڇڏيو آهي، جن جي آزادي لاءِ پوليس اسان کان هڪ لک رشوت گهري رهي آهي، جيڪا رقم غربت سبب نه ڏيڻ جي صورت ۾ پوليس پاران پٽن مٿان ڪوڙا ڪيس داخل ڪري سندس هاف ۽ فل فراءِ ڪرڻ جون ڌمڪيون ڏنيون پيون وڃن، جيڪو ظلم ۽ زيادتي آهي. هن لاڙڪاڻي جي ڊي آءِ جي ۽ ايس ايس پي کي اپيل ڪئي ته معاملي جو نوٽيس وٺي وليد ٿاڻي جي ايس ايڇ او کان سخت پڇاڻو ڪرڻ سان گڏ پٽن کي آزاد ڪرائي انصاف ڪيو وڃي.

قبو سعيد خان پوليس جي ڏاڍاين خلاف شهدادڪوٽ ۾ احتجاج

ڳوٺ جهانگير کوسو جي مردن ۽ عورتن پريس ڪلب پهچي احتجاج ڪيو

ناانصافين جو نوٽيس وٺي اسان مٿان داخل ايف آءِ آر رد ڪري انصاف ڪيو وڃي: مطالبو

شهدادڪوٽ(ن ع آ) قبو سعيد خان پوليس جي ڏاڍاين خلاف ڳوٺ جهانگير کوسو جي مردن ۽ عورتن شهدادڪوٽ پريس /ڏسو صفحو 2 ڪالم 3
ڪلب پهچي احتجاج ڪيو آهي ڳوٺاڻن صدورو کوسو، شاهنواز کوسو، مسمات پٺاڻي، مسمات عجيبان ۽ ٻين دانهيو ته قبو سعيد خان ٿاڻي جي ايس ايڇ او مختيار مگسي اسان جو جيئڻ جنجال ڪري ڇڏيو آهي جنهن اسان جي مخالفن کان لکين روپيا وٺي اسان مٿان ڪوڙي ايف آء آر داخل ڪري وڌيڪ سخت نتيجا ڀوڳڻ جون ڌمڪيون ڏيئي رهيو آهي، هنن چيو ته ايس ايڇ او اسان جي شهر ۾ به اچڻ تي به پابندي هڻي ڇڏي آهي ۽ اچڻ جي صورت ۾ وڌيڪ ڪوڙا ڪيس داخل ڪرڻ جون به ڌمڪيون ڏيئي رهيو آهي هنن آء جي سنڌ، ڊي آء جي لاڙڪاڻو ۽ ايس ايس پي قمبر شهدادڪوٽ کان مطالبو ڪيو ته ايس ايڇ او مختيار مگسي جي ناانصافين جو نوٽيس وٺي اسان مٿان داخل ڪوڙي ايف آء آر رد ڪري انصاف ڪيو وڃي.

ڪراچي ۾ قتل ٿيل پورهيت جا قاتل گرفتار نه ٿيا، ٺٽي ۾ مظاهرو

مقتول امير بخش شورو جي ڀاءُ بابو شورو جي اڳواڻي ۾ پريس ڪلب اڳيان مظاهرو ڪيو ويو

نوابشاهه ۾ نوجوان ناري اغوا کانپوءِ ڏاڍائي جو شڪار

ممتاز ڪالوني واسي علي عباس زال ۽ نياڻي عابده سان گڏجي پريس ڪلب پهتو

نياڻي سان ظلم ڪندڙ جوابدارن کي گرفتار ڪري انصاف ڪيو وڃي: علي عباس

نوابشاهه (ڊ ر) نوابشاهه بي سيڪشن ٿاڻي جي حد ممتاز ڪالوني جي رهواسي علي عباس پنهنجي زال ۽ نياڻي عابده سان گڏ /ڏسو صفحو 2 ڪالم 6
نوابشاهه پريس ڪلب آڏو احتجاجي مظاهرو ڪيو جتي علي عباس دانھيندي چيو ته هڪ هفتو اڳ جوابدار جاويد شيخ غلام شيخ ۽ ٻين منهنجي نياڻي کي زبردستي مبينا اغوا ڪري سانگهڙ کڻي ويا جوابدارن منهنجي نياڻي سان زيادتي ڪرڻ بعد اڄ نوابشاھ جي گجراواھ پل تي ڇڏي ويا آهن هن چيو ته اسان اهڙي واقعي جو بي سيڪشن ٿاڻي تي ڪيس داخل ڪرايو آهي هن مطالبو ڪيو ته جوابدارن کي گرفتار ڪري عبرتناڪ سزا ڏئي اسان سان انصاف ڪيو وڃي .02

نوابشاهه: نوجوان ناري سان ڏاڍائي بعد متاثر احتجاج ڪندي

احمدپور (رپورٽ: مختيار علي ميتلو ) احمدپور لڳ مبينا ھٿياربندن ھٿان گوليون هڻي بيدرديءَ سان قتل ٿيل نوجوان جي تدفين، ڪيس داخل نه ٿي سگهيو، شڪ جي بنياد تي پوليس ٻن ڄڻن کي گرفتار ڪري ورتو رپورٽ موجب احمدپور لڳ ڳوٺ حسو ڪانھر ڀرسان مبينا ھٿياربندن ھٿان گوليون هڻي بيدرديءَ سان قتل ٿيل ڳوٺ مينھون پنھيار جي رھواسي نوجوان صدام حسين پنھيار کي سوين آلين اکين سان سندس اباڻي ڳوٺ ۾ مٽيءَ ماءُ حوالي ڪيو ويو چوويھ ڪلاڪ گذرڻ باوجود به مقتول جي قتل جو ڪيس داخل نه ٿي سگهيو احمدپور پوليس شڪ جي بنياد تي پنھيار برادريء جي ٻن ڄڻن جيئل پنھيار ۽ بخت پنھيار کي گرفتار ڪري ورتو آهي ان ڏس ۾ پوليس جو چوڻ هو ته نوجوان جي قتل جي جاچ ڪري رهيا آھيون شڪ جي بنياد تي ٻن ڄڻن کي گرفتار به ڪري ورتو آهي وارثن /ڏسو صفحو 2 ڪالم 8
جي اچڻ کان پوءِ مقتول نوجوان جي قتل جو ڪيس داخل ڪري جوابدارن خلاف قانوني ڪارروائي ڪئي ويندي.

ميرپور خاص ۾ گھر يلو مسئلن کان تنگ ٿي نوجوان آپگھات ڪري ڇڏيو

نائي پاڙي جي رهواسي فراز انصاري دڪان جي ڪمري ۾ پاڻ مٿان پسٽل جو فائر ڪيو

اطلاع تي گهر ۾ ڪهرام، نوجوان جي زال صدمي ۾ بيهوش ٿي وئي، حيدر آباد منتقل

ميرپورخاص: گهر جي جهيڙن سبب آپگهات ڪندڙ نوجوان جي تصوير

ميرپورخاص(بيورورپورٽ) ميرپورخاص جي علائقي نائي پاڙي جي رهواسي ۽ ميرپورخاص جي مشهور سنڌ ڪتاب گھر جي مالڪ فراز انصاري شهر جي مک علائقي پوسٽ آفيس چوڪ واري پنهنجي دڪان جي ڪمري ۾ پاڻ مٿان پسٽل جو فائر ڪري پنهنجي زندگي جو ڏيئو اجھائي ڇڏيو، گھريلو تڪرارن سبب آپگھات ڪندڙ نوجوان پوئيرن ۾ زال ۽ ٻه معصوم ٻار ڇڏيا آهن. واقعي جي اطلاع حد جي پوليس ۽ سوين ماڻهون گڏ ٿي ويا حد جي ٽائون ٿاڻي جي پوليس لاش کڻائي سول اسپتال پهچايو جتان قانوني ڪاروائي /ڏسو صفحو 2 ڪالم 7
بعد پوليس لاش وارثن حوالي ڪئي، نوجوان جي لاش گھر پهچڻ تي گھر ۾ ڪهرام مچي ويو ۽ نوجوان جي زال صدمي ۾ بيهوش ٿي ويئي. نوجوان جو مڙھ تدفين لاءِ مرحوم جي زال حيدرآباد کڻائي ويئي، پوليس موجب وارثن ۽ علائقي واسين جي بيانن موجب نوجوان گھريلو پريشانين سبب آپگھات ڪيو آهي پوليس پنهنجي وڌيڪ جاچ ڪري رهي آهي.

ڪنڌڪوٽ (ن ع آ)ڪنڌڪوٽ پوليس اهلڪار کي هٿ ۾ گولي لڳل حالت ۾ اسپتال منتقل ڪيو ويو.خبر موجب ڪنڌڪوٽ جي سول اسپتال ۾ پوليس اهلڪار امتياز علي کي پوليس اهلڪارن پاران گولي لڳل حالت ۾ اسپتال منتقل ڪيو ان حوالي سان پوليس جو چوڻ هو ته پوليس اهلڪار امتياز علي پنهنجي ڪلاشنڪوف کي صاف ڪندي گولي ڇٽڻ تي هن کي هٿ ۾ گولي لڳي آهي جنهن کي ساٿي اهلڪارن فورن اسپتال منتقل ڪيو ۽ ان جو علاج هلندڙ آهي.زخمي پوليس اهلڪارن جي حالت سڌرندڙ ٻڌائي پئي وڃي.

ڪنڌڪوٽ ۾دڪان تان ڦر،مزاحمت،فائرنگ، دڪاندار معجزاڻي طور محفوظ

ڪنڌڪوٽ(ن ع آ)ڪنڌڪوٽ اي سيڪشن ٿاڻي جي حد ڪريانه دوڪان تي نامعلوم هٿياربندن ڪاه ڪري دڪان مالڪ اندر سچديو کي يرغمال بڻائي ڦرلٽ جي ڪوشش ڪئي ان معاملي تي دڪان مالڪ اندر سچديو جو چوڻ هو ته اسين دڪان تي ويٺا هئاسين ته موٽرسائيڪل تي سوار 3 هٿياربندن مان 2 هٿياربند دڪان تي گهڙي ڦرلٽ ڪرڻ جي ڪوشش ڪئي اسين هٿياربندن سان مزاهمت ڪئي سين ته هٿياربندن سڌيون گوليون هلائي ڇڏيون ۽ اسين معجزاڻي طور محفوظ رهياسين هنن جو چوڻ هو ته شهر ۾ روز ڦر وارداتون ٿي رهيون آهن پر پوليس /ڏسو صفحو 2 ڪالم 8
شهرين کي تحفظ فراهم ڪرڻ ۾ ناڪام رهي آهي دڪان مالڪ جو چوڻ هو ته دڪان ۾ ڦرلٽ ڪرڻ ۽ سڌيون گوليون هلائيندڙ هٿياربندن کي گرفتار ڪري سخت سزا ڏني وڃي.

الهه بخش بگٽي ۽ ساجد پالاري کي گرفتار ڪري ڀاءُ جي خون سان انصاف ڪيو وڃي: مطالبو

ٺٽو (ڊر) ڪجهه ڏينھن اڳ ڪراچي ۾ بيدردي سان قتل ٿي ويل پورھيت اميربخش شورو جي وارثن پاران حقيقي قاتلن کي گرفتار ڪري گڏاپ سٽي ٿاڻي تي داخل ايف آءِ آر ۾ شامل ڪري کين انصاف فراھم ڪرڻ لاءِ احتجاجي مظاھرو پريس ڪلب ٺٽي اڳيان مقتول اميربخش شورو جي ڀاءُ بابو شورو، پرويز عرف پرو عرف اسلم کوسو ۽ ٻين سان گڏ احتجاج ڪندي /ڏسو صفحو 2 ڪالم 3
چيو ته 4 سيپٽمبر تي ڀاءُ امير بخش شورو جو لاش ڪراچي پوليس کي بحريا ٽائون ڪراچي وٽان مليو ھو، جنھن لاوارث ڄاڻائي لاش ايڌي وارن حوالي ڪري ڇڏيو، جن لاش مواڇ ڳوٺ ڪراچي واري قبرستان ۾ دفنائي ڇڏيو، اطلاع ملڻ تي اسان گڏاپ سٽي ٿاڻي تي پھچي پوليس کي سموري صورتحال کان واقف ڪري کانئن به ڄاڻ حاصل ڪري منھنجي ڀاءُ سومار شورو جي مدعيت تحت ڪيس اڻڄاتل ماڻھن تي گڏاپ سٽي ٿاڻي تي داخل ڪرايو، پر ھاڻي اسان سموري جاچ ڪرائي آھي ته منھنجي ڀاءُ جي قتل ۾ اتان جا رھواسي الھبخش ڀڳٽي ۽ ساجد پالاري شامل آھن، جن ظلم ڪري ڀاءُ کي بيگناھ بيدردي سان قتل ڪري اسان جو گھر اجاڙي ڇڏيو آھي، ھن چيف جسٽس سنڌ ھاءِ ڪورٽ، آءِ جي سنڌ، ايس ايس پي ملير، ايس ايڇ او گڏاپ ٽائون کان مطالبو ڪيو ته ساڻن انصاف ڪري سندس ڀاءُ جي قاتلن کي گرفتار ڪيو وڃي، ٻي صورت ۾ سخت احتجاج ڪرڻ سان گڏ انصاف لاءِ عدالت ۾ وينداسين.02

سامارو مان نوجوان ناري گم، وارث سخت پريشان

چانڊيا پاڙي واسڻ رخسانه چانڊيو گذريل ڏينهن گهران نڪرڻ کانپوءِ گم ٿي وئي

عورت جو دماغي توازن درست نه آهي، سندس ڳولا ۾ مدد ڪئي وڃي: وارث

سامارو (ن ع آ ) سامارو شھر جي وارڊ چار جي چانڊيا پاڙي جيA رهواسڻ عورت 35 ورهين جي مسمات رخسانه ڌي مصري چانڊيو ڪالهه گهران نڪري گم ٿي وئي آھي جيڪا اڃا تائين واپس نه پهتي آھي جنهن ڪري وارث پريشاني شڪار بڻيل آھن وارثن ميڊيا کي ٻڌايو ته مسمات رخسانه گهر کان گهران نڪتي جيڪا واپس نه پهتي آھي جنهن جو دماغي توازن پڻ درست نه آھي عورت جي ڳولا لاءِ مدد ڪئي وڃي.02

روزاني عوامي آواز حيدر آباد، پرنٽر صالح بلو پاران خوشبو پرنٽنگ پريس حيدرآباد مان ڇپرائي بنگلو نمبر A/68 فراز ولاز فيز III قاسم آباد حيدرآباد مان پڌري ڪئي وئي، پبلشر ۽ چيف ايڊيٽر: ڊاڪٽر جبار خٽڪ، ريذيڊنٽ ايڊيٽر: اقبال ملاح

روزاني ”عوامي آواز“ ڪراچي پبلشر/ پرنٽر / چيف ايڊيٽر ڊاڪٽر جبار خٽڪ، پاران ”مارئي پرنٽنگ پريس“ شاپ نمبر 21-22 (عبدالستار ايڌي هاڪي اسٽيڊيم) ڪراچي مان ڇپرائي، ٻي ماڙ نيو بلاڪ 2 هاڪي اسٽيڊيم لياقت بيرڪس شاهراهه فيصل ڪراچي مان پڌري ڪئي وئي

مارئي پبليڪيشن پاران روزاني عوامي آواز سکر، پرنٽر خير محمد جوڻو پاران سکر پرنٽنگ پريس، پلاٽ: A/34 ويجهو سکر ماربل فيڪٽري گوليمار روڊ، نيو سکر مان پڌري ڪئي وئي. پبلشر ۽ چيف ايڊيٽر: ڊاڪٽر جبار خٽڪ

/ڏسو صفحو 2 ڪالم 7

/ڏسو صفحو 2 ڪالم 4

/ڏسو صفحو 2 ڪالم 1

/ڏسو صفحو 2 ڪالم 8

/ڏسو صفحو 2 ڪالم 5

/ڏسو صفحو 2 ڪالم 2

/ڏسو صفحو 2 ڪالم 6

/ڏسو صفحو 2 ڪالم 3

روزاني عوامي آواز (2) خميس 12سيپٽمبر 2024ع

ملڪ ۾ مقامي حڪومتن ۽ جمهوريت کي مستحڪم ڪرڻ لاءِ نئون منصوبو شروع

هي پروگرام آگسٽ 2024 کان جون 2025 تائين ملڪ جي وڏن شهر ن ۾ جاري رهندو

سنڌ اسيمبلي جي اپوزيشن ليڊر سان ليگل رائٽس فورم جي سي اي او جي پهرين گڏجاڻي

ڪراچي (پ ر ) سموري ملڪ ۾ مقامي حڪومتن ۽ جمهوريت کي مستحڪم ڪرڻ جي لاءِ هڪ نئون منصوبو شروع ڪيو ويو آهي ، جنهن جو نالو ايس ايل جي پي ڊي آهي ، هن پروجيڪٽ کي ليگل رائيٽس فورم، آواز سي ڊي اي ۽ پاڪستان ڊولپمينٽ الائنس ملي ڪري سموري ملڪ ۾ لاڳو ڪيو آهي ، هي پروگرام آگسٽ 2024 کان جون 2025 تائين اسلام آباد ،لاهور ،پشاور ، ڪوئيٽا۽ ڪراچي ۾ جاري رهندو ، پروگرام جي حوالي سان گڏجاڻين جو سلسلو جاري آهي ، پهرين گڏجاڻي سنڌ اسيمبلي ۾ اپوزيشن ليڊر علي خورشيدي سان ليگل رائٽيس فورم جي سي اي او طاهر ملڪ ۽ پروگرام مينيجر شرين اعجاز جي وچ ۾ ٿي ، گڏجاڻي ۾ پروجيڪٽ کي بهتر بڻائڻ ۽ موثر عملدر آمد جي لاءِ مختلف تجويزن تي ڳالهه ٻولهه ڪئي وئي .

گهوٽڪي ضلعي چيئرمين ناراض ميمبرن جا جائز مطالبا مڃي ورتا

بنگل خان مهر احتجاج ڪندڙ 20 کان وڌيڪ ناراض ميمبرن کي سڏائي ورتو

آفتاب مزاري، منير چاچڙ ۽ ٻين کي خاطري، اجلاس 13 سيپٽمبر تي طلب

ميرپورماٿيلو ( رپورٽ : خالد وسير) گهوٽڪي ضلعي چيئرمين جي ناراض ميمبرن سان ملاقات، سندن جائز مطالبا مڃي ورتا، سيپٽمبر تي ضلعي ڪائونسل جو بجيٽ اجلاس طلب ڪيو ويو، ٻه ڏينهن اڳ ميرپورماٿيلو ۾ ضلعي ڪائونسل گهوٽڪي جو بجيٽ اجلاس چيئرمين بنگل خان مهر جي صدارت ۾ ٿيو، اجلاس دوران ڪائونسل جي ميمبرن فنڊ نه ملڻ خلاف احتجاج طور بجيٽ جون ڪاپيون ڦاڙي ڇڏيون ۽ احتجاج رڪارڊ ڪرايو ويو ميمبرن جي اهڙي احتجاج بعد بجيٽ پاس نه ٿي سگهي، اجلاس چيئرمين ملتوي ڪري ڇڏيو، جنهن بعد اڄ ضلعي ڪائونسل هال ۾ ضلعي چيئرمين بنگل خان مهر احتجاج ڪندڙ 20 کان وڌيڪ ناراض ميمبرن کي سڏائي ساڻن ڳالهيون ڪيون ۽ کين جائز مسئلا پيش ڪرڻ جي هدايت ڪئي، جنهن بعد ضلعي ڪائونسل جي 20 کان وڌيڪ ميمبرن آفتاب خان مزاري، منير چاچڙ، علي مراد چاچڙ، لالا زمان شر، ڪوڙو خان ۽ ٻين جائز مطالبا پيش ڪيا، جنهن تي ضلعي چيئرمين پاران کين سندن جائز مسئلا حل ڪرڻ جي خاطري ڪرائي، جنهن بعد ضلعي ڪائونسل ميمبرن احتجاج ختم ڪرڻ جو اعلان ڪيو ۽ بجيٽ جي ايندڙ اجلاس ۾ حمايت جو اعلان ڪيو، جنهن بعد ضلعي ڪائونسل گهوٽڪي جو بجيٽ اجلاس 13 سيپٽمبر تي طلب ڪيو ويو آهي.

حيدرآباد ۾ بااثر ملازمه خلاف وڪيل جو احتجاج، انصاف جي گهر

قاسم آباد جي رهواسي ايڊووڪيٽ زاهد علي ڪانڌڙو ۽ ٻيا پريس ڪلب پهتا

انچارج انڪروجمينٽ سيل خلاف سخت محڪماڻي ڪارروائي ڪئي وڃي: وڪيل

حيدرآباد(رپورٽر) قاسم آباد جي رهواسي ايڊووڪيٽ زاهد علي ڪانڌڙو حيدرآباد پريس ڪلب ۾ ساٿي وڪيلن سان گڏ پريس ڪانفرنس ڪندي الزام هنيو آھي ته حيدرآباد ميونسپل ڪارپوريشن ۾ 16 گريڊ جي ملازمه رشيده بانو 18 گريڊ جي پوسٽ انچارج انڪروچمينٽ سيل مقرر ٿيل آھي، سندس درخواست تي اينٽي ڪرپشن ڪورٽ رشيده بانو کي اڄ پيش ٿيڻ جا نوٽيس جاري ڪري ڇڏيا آھن. هن الزام هڻندي چيو ته انچارج اينڪروچمينٽ سيل منهنجي دڪان واقع آٽوڀان روڊ تي ڇاپو هڻي منهنجي ملازم کي ڊيڄاري ۽ ڌمڪائي 15 هزار رپيا ڏنڊ طور وصول ڪري وئي آهي، جنهن جي ڪا به رسيد يا چالان ڪاپي به نه ڏني وئي، جنهن مان صاف ظاهر ٿي رهيو آھي ته رشيده بانو انڪروچمينٽ ختم ڪرائڻ جي آڙ ۾ شھر ۾ رشوت جي بازار گرم ڪري رکي آھي. هن وس وارن کان گهر ڪئي ته انچارج انڪروجمينٽ سيل رشيده بانو خلاف سخت محڪماڻي ڪارروائي ڪري کيس نوڪري تان فوري هٽايو وڃي.17

اڏيرو لعل ۾ ڳوٺاڻن جو استادن جي کوٽ خلاف احتجاج

اوڏيرولال (ن ع آ) اوڏيرولال ۾ ڳوٺاڻن ۽ شاگردن جو تعليم کاتي مٽياري خلاف احتجاجي مظاهرو ڪيو ويو ،ڳوٺ نوبت مري ۾ ڳوٺاڻن ۽ شاگردن استادن جي کوٽ ۽ زبون حال عمار خلاف احتجاجي مظاهرو ڪندي مجيد خاصخيلي، ڀورو خاصخيلي، اشرف خاصخيلي، اڪرم خاصخيلي، الطاف خاصخيلي، غلام مصطفي خاصخيلي، جمن خاصخيلي، غلام نبي خاصخيلي، خالد خاصخيلي، ملوڪ خاصخيلي ۽ ٻين دانهيو آهي ته گورنمينٽ گرلز پرائمري اسڪول نوبت مري ۾ استادن جي کوٽ. سان گڏ اسڪول جي عمارت پڻ زبون بڻيل آهي جنهن ڪري سوين شاگردن جون زندگيون داء تي لڳي چڪيون آهن ۽ تعليم سخت متاثر ٿي رهي آهي.هنن ٻڌايو ته کوڙ ڀيرا تعليم کاتي مٽياري جي آفيسرن کي شڪايتون ڪيون ويون آهن، پر ڪير ٻڌڻ لاءِ تيار ناهي.هنن تعليم واري صوبائي وزير ۽ سيڪريٽري تعليم کان مطالبو ڪيو آهي ته فوري طور تي اسڪول ۾ استاد مقرر ڪري عمارت نئين سر تعمير ڪرائي وڃي.
ته جيئن سوين شاگردن جون زندگيون بچي سگهن.

ربيع الاول جي حوالي سان عيد ميلاد نبي صه، شاندار ريلي

سيٺارجا ( ن ع آ )سموري دنيا جيان سيٺارجا ۾ به ربيع الاول جشن ولادت عيد ميلاد نبي صلي الله عليه وسلم وڏي جوش ۽ جذبي سان ملهايو پيو وڃي سيٺارجا ڀرسان ڳوٺ محمد صادق ڪٻر جامعه غوثيه مسجد مان جماعت اهلسنت صدام حسين، بهادر علي،محمد بچل ڪٻر پاران ٻنهي جهانن جي سردار غمگين جي يار محبوب خدا حضرت محمد مصطفي صلي الله عليه وسلم جن جي آمد مبارڪ جي خوشي ۾ ھڪ شاندار ريلي ڪڍي وئي .

سکر ۾ 12 ربيع الاول جي حوالي سان اجلاس، سيڪيورٽي سخت ڪرڻ جو فيصلو

سکر (رپورٽر ) ايس ايس پي سکر امجد احمد شيخ جي صدارت هيٺ 12 ربيع الاول جشن عيد ميلاد النبي ﷺ جي حوالي سان اهم اجلاس ٿيو. اجلاس ۾ سڄي ضلعي مان عالمن ۽ مذهبي جماعتن جي نمائندن شرڪت ڪئي، اجلاس جي شروعات قرآن پاڪ جي تلاوت سان ڪئي وئي، جنهن کانپوءِ ايس ايس پي سکر امجد احمد شيخ چيو ته ربيع الاول جي مهيني ۾ امن امان جي حوالي سان خيالن جي ڏي وٺ ڪئي، ايس ايس پي سکر عيد ميلاد النبي صلي الله عليه وآله وسلم جي سلسلي ۾ منعقد ٿيندڙ جلسن ۽ جلوسن جي سيڪيورٽي جا ڀرپور انتظام ڪرڻ جي عزم جو اظهار ڪيو.

ٽنڊوآدم ۾ چور گهر ٻهاري ويا، متاثرن جو مظاهرو

ٽنڊو آدم (ن ع آ) ٽنڊي آدم جي سٽي ٿاڻي جي حد چانڊيا ڪالوني مان نامعلوم چور گهر جا تالا توڙي گهر اندر پيل فرج، ٻه ايل سي ڊي، ٻه عدد بيٽريون، اسٽبلائيزر، ڇت جا پنکا، 28 هزار روپيا روڪ رقم ۽ ٻيو قيمتي سامان چوري ڪري فرار ٿي ويا، متاثر گهر جي مالڪياڻي مسمات زهرا زال فياض شيخ عوامي پريس ڪلب ٽنڊو آدم ۾ پريس ڪانفرنس ڪندي چيو ته ٻه هفتا اڳ ٻن پوليس اهلڪارن پاران منشيات جو ڪوڙو ڪيس داخل ڪيو ويو جنهن جي ضمانت ڪرائڻ کانپوءِ 15 ڏينهن بعد گهر پهتس ته گهر جي چوري ٿيل هئي. جنهن جو فرياد سٽي ٿاڻي تي کڻي ويس پر پوليس مونکي ڪوڙو ۽ ڍونگي قرار ڏئي موٽائي ڇڏيو، منهنجي پوليس ڪابه مدد نٿي ڪري، هن اعليٰ اختيارين کان مطالبو ڪيو ته منهنجو ڪيس داخل ڪيو وڃي.

ڪراچي جي علائقي سکڻ ۾ بدامني خلاف ٿاڻي آڏو مظاهرو

ملير (ڊ ر) سکڻ ٿاڻي جي علائقي ۾ بدامني ۽ ڦرن جي وارداتن ۾ واڌ خلاف علائقي واسي پاران سکڻ ٿاڻي آڏو احتجاجي مظاهرو، پوليس خلاف نعريبازي ڪئي وئي، احتجاجي مظاهري کي خطاب ڪندي مظاهرين چيو ته ڀينس ڪالوني، ريڙهي ڳوٺ ۽ ٻين علائقن مان ڦرن جون وارداتون روزانو جو معمول بڻجي ويون آهن جنهن کي پوليس ڪنٽرول ڪرڻ ۾ مڪمل طور تي ناڪام بڻجي وئي آهي، پوليس ڏوهارين خلاف ڪارروائي ڪرڻ بدران علائقي ۾ ڀتا خوري ڪندي گٽڪو مائو هلائيندڙ جي سرپرستي ۽ کين شيلٽر ڏيڻ ۾ مصروف آهي جڏهن ته مقامي پوليس ڏوهارين خلاف ڪارروائي ڪرڻ بدران متاثرين کان درخواست وٺي ردي جي ٽوڪري ۾ ڦٽو ڪري ٿي، هنن چيو ته علائقي کي ڏوهارين جي رحم و ڪرم تي ڇڏيو ويو آهي، اسان جو ايس ايس پي ملير کان مطالبو آهي ته ڏوهارين جي سرپرستي ڪندڙ سکڻ پوليس عملدارن خلاف ڪارروائي ڪري علائقي مان بدامني ختم ڪرائي وڃي.02

پريالوءِ ۾ ڳوٺاڻن جو ٽائون چيئرمين خلاف احتجاج

سيد محمد آفاق شاهه پريس ڪلب پهچي جمن شاهه خلاف دانهيو

چيئرمين مون کي گذريل ٽن مهينن کان پگهارون ناهن ڏنيون: آفاق شاهه

پريالوءِ ( ن ع آ ) پريالوءِ جي رهواسي سيد محمد آفاق شاهه پريس ڪلب پريالوءِ پهچي ٽائون چيئرمين جمن شاھ خلاف ميڊيا آڏو احتجاج ڪندي دانهيون آهي ته ڪجهه مهينا اڳ ٽائون چيئرمين جمن شاهه پاران عوام جي سهولت لاءِ ايمرجنسي ڊسپينسري جو افتتاح ڪيو ويو، جنھن ۾ مون کي بطور ڊسپينسر نائيٽ ڊيوٽي تي مقرر ڪيو ويو آهي، پر چيئرمين مون کي گذريل ٽن مهينن کان پگهارون نه ڏنيون آهن، جنهن جي ڪري مان پنهنجي گهر جون ضرورتون پوريون ڪرڻ لاءِ سخت پريشان آهيان،هن چيو ته مان ڪيترائي ڀيرا ٽائون چيئرمين جمن شاهه وٽ پگهارون وٺڻ لاءِ ويو آهيان، پر چيئرمين رڳو ٺلها آسرا ڏئي خالي هٿين واپس موٽائي ڇڏي ٿو، پ پ ايم اين اي سيد جاويد علي جيلاني، ضلعي صدر نواب علي خان وساڻ ۽ ٻين پگهارون ڏيارين.

ڀرياسٽي جي سڀني وارڊن ۾ ترقياتي ڪم جاري آھن: ٽائون چيئرمين

شهرين سان اڻٽٽ رشتو آهي، هميشه قائم رهندو، اسين سڀ هڪ گهرڀاتي مثل آهيون

شهرين کي بنيادي سهولتن جي فراهمي کان پوئتي نه هٽنداسين: سيد نور محمد شاهه

ڀرياسٽي (ن ع آ) ڀرياسٽي جي وارڊ نمبر 3 جي چنا برادري پاران چيئرمين ٽائون ڪاميٽي ڀريا سيد نورمحمد شاھ جي مان آجياڻي تقريب منعقد ڪئي وئي، تقريب ۾ سياسي، سماجي اڳواڻن شھرين، صحافين وائيس چيئرمين ٽائون ڪاميٽي ڀريا رائو صغيراحمد راجپوت، سيد ڪاظم علي شاھ، عبدالمجيد ڪيريو، راڻا شير محمد، الاھي بخش چنا، عاشق علي ڀٽي سميت ٻين وڏي انگ ۾ شرڪت ڪئي، تقريب کي چيئرمين ٽائون ڪاميٽي ڀرياسٽي سيد نورمحمد شاھ خطاب ڪندي چيو ته شھرين سان اسان اڻ ٽٽ رشتو آھي جيڪو ھميشه قائم رھندو اسين سڀ ھڪ گھر ڀاتي مثل آھيون، اسان جي خاندان ھميشه اوھان جي ۽ علائقي واسين جي ڀرپور خدمت ڪئي آھي ۽ اڳتي به خدمت جو سلسلو جاري رھندو، ڀرياسٽي جي سڀني وارڊن ۾ ترقياتي ڪم جاري آھن، ھر گھٽي ۾ ڊرينج ۽ پيور بلاڪ جو ڪم ٿي چڪو آھي، سولر لائيٽ جو ڪم پڻ ھلندڙ آھي ۽ انشاالله شھرين کي بنيادي سھولتون مھيا ڪرڻ ۾ ڪڏھن به پوئتي نه ھٽنداسين، تازين برساتن دوران شھر مان بروقت پاڻي ڪڍي شھر کي صاف سٿرو رکيو ويو، انشاالله تمام جلد عيدگاھ جو ڪم ڪرائي ان ۾ نمازين لاءِ بھتر سھولتون فراھم ڪئي ويندي.02

اڳوڻو اين ايڇ اي ڊائريڪٽر

سرڪاري ملازمت ۾ بدليون ۽ مقرريون معمول جو حصو هونديون آهن

،سرڪاري ملازم جتي به ڪم ڪري ايمانداري ، نيڪ نيتي ۽جذبي سان ڪري : سهيل آفتاب

اين ايڇ اي جي سڌ سماءٌ کاتي طرفان سندس اعزاز ۾ ڏنل مانجهاندي ۾ شرڪت ڪندڙن سان ڳالهيون

اسلام آباد ( پ ر ) نيشنل هاءِ وي اٿارٽي جي سڌ سماءُ واري کاتي جي اڳوڻي ڊائريڪٽر سهيل آفتاب چيو آهي ته مقرريو ن ۽ بدليون سرڪاري ملازمت ۾ معمول جو حصو هونديون آهن ، تنهنڪري سرڪاري ملازمن جو فرض آهي ته هو جتي به ڪم ڪن پوري ايمانداري، نيڪ نيتي ۽ نيڪ جذبن سان ڪن ، سڌ سماءٌ وارو کاتو ڪنهن به اداري جو چهرو هوندو آهي ، اهڙن خيالن جو اظهار هن اين ايڇ اي جي سڌ سماءٌ واي کاتي جي عملي طرفان سندس اعزاز ۾ ڏنل مانجهاندي ۾ شرڪت ڪندڙن سان ڳالهائيندي ڪيو ان موقعي تي اين ايڇ اي جي ميمبر ايڊمنسٽريشن منصور اعظم سهيل آفتاب جي خدمت۾ يادگاري شيلڊ پڻ پيش ڪئي ، هن چيو ته اين ايڇ اي جي سڌ سماءٌ واري کاتي ۾ هن اين ايڇ اي جي اميج ۽ مثبت چهري کي اجا گر ڪرڻ ۾ بي مثال ڪردا رادا ڪيوآني .

اسلام ڪوٽ ۾ بينظير جي پئسن مان ڪٽوتي، عورتن جو احتجاج

مستحق عورتن جمنا،ڊيلي،فاطمه،امرو ۽ ٻين جون صحافين اڳيان دانهون

وظيفي جي قسط مان ڪٽوتي ڪندڙن خلاف قانوني ڪارروائي ڪئي وڃي: متاثر عورتون

اسلام ڪوٽ(ت،ر) بينظر انڪم سپورٽ پروگرام تحت مستحق عورتن لاء آيل وظيفي واري قسط لاء جيز ڪيش نيٽ ورڪ فرنچائيز پاران قائم ڪيل اسلام ڪوٽ ۽ ڳوٺ وڪڙيو ۾ سينٽر تي ڊوائيز هولڊرن پاران مقرر انتظاميه جي روبرو وظيفي واري قسط مان مبينا 1000 کان 1500 تائين جي ڪٽوتي ڪئي پئي وڃي،انهي سلسلي ۾ مستحق عورتن جمنا،ڊيلي،فاطمه،امرو ۽ ٻين دانهيندي چيو ته اسلام ڪوٽ سينٽر تي ڊوائيز هولڊر 1000 کان 15000 روپيه سري عام ڪٽوتي ڪري رهيا آهن پوليس ۽ بي آء ايس پي جا عملدار ويٺا آهن پر ڪير به انهن کي روڪي نٿو جيڪڏهن ڪا عورت اعتراض ڪري ٿي ته ان کي لوڌي ٻاهر ڪڍيو وڃي ٿو جڏهن ته سينٽر تي ٽڪي جي سهوليت نه آهي پيئڻ جي پاڻي لاء به پريشان آهيون چيو وڃي ٿو قائم ٿيل سينٽرن لاء وڏي بجيٽ جاري ٿي آهي پر فرنچائيز انچارج ملر ڀڳت ڪري هڙپ ڪري ڇڏي آهي سينٽر تي ڪي به سهوليتون نه ڏنيون آهن،متاثر عورتن گهر ڪئي آهي ڊي سي ٿرپارڪر ۽ ايس ايس پي ماملي ڪو نوٽيس وٺي وظيفي جي قسط مان ڪٽوتي ڪندڙن خلاف قانوني ڪاروائي ڪئي وڃي،

شٽر بند هڙتال

ٺٽو/بچايو ويو

پيرو لاشاري/ پاڻي نه نڪتو

ميهڙ/ ٻار ٻڏي ويو

ٺٽو/2 جوابدار گرفتار

عورت احتجاج

دادو ( ڊر ) دادو شهر جي شهباز ڪالوني جي رهواسڻ 3 ٻارن جي ماءُ شبانه برهماڻي پنهنجي امڙ ڄامل سان گڏجي پنهنجن/ڏسو صفحو 2 ڪالم 2
معصوم ٻارن کي هنج ۾ وٺي پريس ڪلب پهچي وئي، شبانه برهماڻي جنهن تي مڙس پاران سخت تشدد ٿيل هو ۽ 3 معصوم ٻارڙن جي امڙ شبانه برهماڻي ميڊيا سان ڳالهائيندي چيو ته منهنجي شادي امتياز کوسو سان ٿيل هئي، جنهن بعد اسان جي وچ ۾ اختلاف ٿي ويا ۽ دادو جي عدالت مان خلع ورتو هاڻي آءُ پنهنجي 3 معصوم ٻارڙن سان گڏ پنهنجي امڙ ڄامل جي گهر رهان ٿي، منهنجي امڙ گهرن ۾ مزدوري ڪري اسان جو پيٽ پالي ٿي پر طلاق ٿيڻ جي باوجود به مڙس امتياز کوسو جيڪو نشي جو عادي آهي ۽ مون کي پنهنجي امڙ جي گهران کوڙ ڀيرا سخت تشدد ڪري ٻاهر رستي تي ڦٽي ڪري وڃي ٿو،ايس ايس پي تحفظ ڏئي.

ڀرياسٽي/مظاهرو

ميهڙ/نعريبازي

خيرپور/ بيواهه احتجاج

ڏوڪري/ ٻار ڪري پيا

احسان شيخ قتل ڪيس

بڊاڻي/مظاهرو

نصيرآباد/عوامي ورڪرز پارٽي

ڪراچي جو صحافي

معجزاڻي طور محفوظ

اغوا جو شڪ ظاهر

قتل ٿيل نوجوان جي تدفين

6 ڄڻا فوت

گهوٽڪي/ بازياب

ميرپور خاص/ آپگهات

پاڻي نيڪال نه ٿيو

پوليو، ڦر

موٽر سائيڪل ڦر

حيدرآباد/اشرف پليجو

ڪي اين شاهه/ جهيڙو

محرابپور/ ڊوائيز مافيا

ڪنري/مظاهرو، ڌرڻو

وڳڻ/ڌرڻو

مجبور وڊيو وائرل،

نوابشاهه/ڏاڍائي

سيراڻي/احتجاج

لاڙڪاڻو/ وليد احتجاج

جاچ ڪاميٽي قائم

ڪڪڙ/احتجاج

مبارڪپور/منتقل

حيدرآباد/ٻڌڻي ملتوي

حيدرآباد/جواب طلب

ٺٽو/مظاهرو

شهدادڪوٽ/ احتجاج

ميهڙ/ دڪاندار احتجاج ختم.

ڪوٽڏيجي/ نوٽيس

پنوعاقل/ٻڏي فوت

لاش هٿ

گهوٽڪي/2 وارداتون

اياز پليجو

مٽياري/پتو نه پيو

کپرو/ سزا

جوهي/گم

گولي لڳڻ سبب زخمي

گهرن تي حملو

Daily Awami Awaz Sukkur

(2)

روزاني عوامي آواز خميس 12سيپٽمبر 2024ع

Daily Awami Awaz Sukkur

(8)

روزاني عوامي آواز سکر خميس 12سيپٽمبر 2024ع

Daily Awami Awaz Karachi

(2)

روزاني عوامي آواز ڪراچي خميس 12سيپٽمبر 2024ع

اااااا
اااااااا